Dalian Aerbin Jinshan Hotel Water Park (Νταλιάν, Κίνα) - Κριτικές\nΞενοδοχεία κοντά σε: Dalian West Forest Park\nΞενοδοχεία κοντά σε: Dalian Seaside Lushun Port\nΞενοδοχεία κοντά σε: Dalian Gangwan Square\nDalian Aerbin Jinshan Hotel Water Park: Εστιατόρια στην περιοχή\nΔραστηριότητες κοντά σε: Dalian Aerbin Jinshan Hotel Water Park\nDalian Aerbin Jinshan Hotel Water Park, Νταλιάν - Κριτικές\nΝο 46 από 277 δραστηριότητες - Νταλιάν\nNo.82 Wuyi Road, Jinzhou District, Νταλιάν 116100, Κίνα\nΥπέροχο πάρτι γενεθλίων επιλογή\nΝοικιάσαμε ένα δωμάτιο και έφερε δεκάδες 6-χρονους μαζί μας για τον γιο μου στο πάρτι γενεθλίων. Το υδάτινο πάρκο τσουλήθρες είναι διασκεδαστικά και ήταν ωραία να κάνουμε κάτι διαφορετικό στην πόλη. Η πισίνα το προσωπικό δεν ήταν πολύ εξυπηρετικό όταν παρατηρήσαμε κάτι "ολισθαίνουσα" στο νερό,...αλλά συνολικά είχαμε μια καλή εμπειρία.Περισσότερα\nΑυτό ήταν ένα ελαφρυντικό στοιχείο εμπειρία μετά γιντσουάν Ξενοδοχείο. Καθαρό δωμάτιο, πολλές ανέσεις! Το πρωινό ήταν πραγματικά κάτι λαχταρούσα. Σέρβιραν φρέσκα και μεγάλη ποικιλία φαγητών για να επιλέξετε. Xie Xie σε αυτό το ξενοδοχείο και το προσωπικό καθαριότητας που είναι άμεση και αξιόπιστη.\nΔείτε και τα 1.258 κοντινά ξενοδοχείαΔείτε και τα 1.174 κοντινά εστιατόριαΔείτε και τα 313 κοντινά αξιοθέατα\nΛάβετε γρήγορα απαντήσεις από το προσωπικό του Dalian Aerbin Jinshan Hotel Water Park και από προηγούμενους επισκέπτες.\nΦέρι μπόουτ, Θεματικά πάρκα


Η Καίτη Γκρέυ «ξεμπροστιάζει» τα παιδιά της για τον τρόπο που της φέρθηκαν!\nΒρίσκεστε εδώ:Αρχική»Blog View»Free…gossip!»Η Καίτη Γκρέυ «ξεμπροστιάζει» τα παιδιά της για τον τρόπο που της φέρθηκαν!\nBy freegossip στο άρθρο\t 19 Ιουνίου 2017 : 1:38 μμ Free…gossip!\nΜε αφορμή την πρόσφατη περιπέτεια της υγείας της, η Καίτη Γκρέυ αποκάλυψε ότι ήδη έχει γράψει ένα γράμμα στο οποίο «ξεμπροστιάζει» τα παιδιά της για τον τρόπο που της φέρθηκαν.\nΗ ίδια έγραψε αυτό το γράμμα λίγο πριν μπει στο χειρουργείο για αφαίρεση χολής, αφήνοντας σαφείς οδηγίες για το τι θα γίνει η περιουσία της σε περίπτωση που πεθάνει αλλά και οδηγίες για το πώς θέλει να είναι η κηδεία της.\n«Θέλω οι Έλληνες που με αγάπησαν και αγάπησαν και τη φωνή μου και τα τραγούδια μου να μάθουν αλήθειες για μένα από εμένα. Μέσα στο γράμμα αυτό, που θα το μοιράσω σε όλα τα ΜΜΕ, μιλάω τόσο για την πικρία που έχω από τα παιδιά μου όσο και για τα περιουσιακά μου στοιχεία αλλά και για όσα πιστεύω πως πρέπει να μάθει ο λαός», δήλωσε η ίδια σε δημοσιογράφους μέσα από το νοσοκομείο.\n«Διαψεύδω κατηγορηματικά ότι τα παιδιά μου μου στάθηκαν σε δύσκολες καταστάσεις, όπως ήταν η τελευταία. Όχι, δεν ενδιαφέρθηκαν», αναφέρει με νόημα.\nΗ προγραμματισμένη εγχείρηση χολής που έγινε στο ΚΑΤ πέτυχε. Η ίδια φανερά καταβεβλημένη προσπαθεί να αναρρώσει έχοντας στο πλευρό της πολλούς φίλους αλλά και σύσσωμο το προσωπικό του νοσοκομείου, που βρίσκεται συνεχώς δίπλα στην 93χρονη πλέον Καίτη Γκρέυ.\nΠροηγούμενο ΆρθροΜενίδι: Διάρρηξη στο σχολείο του μικρού Μάριου – Για επίδειξη δύναμης μιλούν οι κάτοικοι 18/06/201720:4945\nΕπόμενο Άρθρο Survivor: Ο μισθοφόρος το παραδέχτηκε! Θέλουν να φύγει ο Ντάνος!


Η πιο αρωματική λεμονόπιτα - Η εύκολη συνταγή για το Κυριακάτικο τραπέζι - magdasnews.gr\nΗ πιο αρωματική λεμονόπιτα – Η εύκολη συνταγή για το Κυριακάτικο τραπέζι\nTο πιο χαρακτηριστικό γνώρισμα της συγκεκριμένης λεμονόπιτας, σου καθαρίζει το στόμα, σου φρεσκάρει τη μύτη, σου ξυπνάει τις αισθήσεις. Τόση είναι η φρεσκάδα του λεμονιού που σου αφήνει. Η συνταγή αυτή δεν θέλει βάση τάρτας αλλά ένα αφράτο παντεσπάνι.\nΑν θέλετε να έχετε διαυγή κρέμα λεμονιού τότε χρησιμοποιείστε λευκή κρυσταλλική ζάχαρη.\nΓια το παντεσπάνι (ταψί 24 εκ.)\n110 γρ. φαρίνα κόκκινη\n1 κουταλάκι του γλυκού εκχύλισμα βανίλιας ή ένα φακελάκι βανίλια\n330 γρ. ζάχαρη λευκή\nφρεσκοστυμμένο ξύσμα από 1-2 λεμόνια ανάλογα το μέγεθός τους\nΞύσμα και λεπτές φέτες λεμονιού για το στόλισμα\nΧωρίζουμε τα αυγά σε κρόκους και ασπράδια. Σε καθαρό μπολ χτυπάμε σε μετρό προς δυνατή ταχύτητα τα ασπράδια σε μαρέγκα. Τα αφήνουμε στην άκρη. Σε άλλο μπολ χτυπάμε τους κρόκους με τη ζάχαρη, τη βανίλια και το ξύσμα μέχρι να γίνουν ένα κρεμώδες μείγμα. Προσθέστε το μπέικιν στο αλεύρι. Προσθέτουμε στο μείγμα των αυγών και της ζάχαρης τη μαρέγκα και το αλεύρι εναλλάξ. Με μια μαρίζ ενσωματώνουμε τη μαρέγκα και το αλεύρι στο μείγμα κάνοντας απαλές κυκλικές κινήσεις σαν να διπλώνουμε το μείγμα. Αδειάζουμε το μείγμα σε βουτυρωμένο ταψί και το ψήνουμε για 20 λεπτά στους 180 βαθμούς σε προθερμασμένο φούρνο. Το παντεσπάνι θα φουσκώσει πολύ κατά το ψήσιμο και θα ξεκολλήσει από τα τοιχώματα του ταψιού, αυτή είναι η ένδειξη ότι είναι έτοιμο. Το βγάζουμε από τον φούρνο, το αφήνουμε να σταθεί 10 λεπτά και το αναποδογυρίζουμε σε μια σχάρα και το αφήνουμε να κρυώσει εντελώς. Όσο ψήνεται το παντεσπάνι εμείς ετοιμάζουμε την κρέμα. Σε μια μικρή κατσαρόλα βάζουμε τη ζάχαρη, το νερό, τον χυμό λεμονιού, το κορν φλάουρ και ανακατεύουμε καλά. Η ένταση της φωτιάς είναι μέτριο προς δυνατό αλλά προσέχουμε να μην κοχλάσει το μείγμα. Όταν αρχίσει το μείγμα να πήζει, χαμηλώνουμε την ένταση της φωτιάς και προσθέτουμε τη βανίλια, το ξύσμα και τον κρόκο. Ανακατεύουμε καλά. Κατεβάζουμε από τη φωτιά την κατσαρόλα και αδειάζουμε την κρέμα σε ένα καθαρό μπολ. Την αφήνουμε να κρυώσει εντελώς. Κόβουμε το παντεσπάνι στα δύο. Ακουμπάμε το ένα κομμάτι παντεσπάνι σε μια πιατέλα, απλώνουμε τη μισή ποσότητα από την κρέμα λεμονιού, ακουμπάμε από πάνω το άλλο κομμάτι παντεσπάνι και απλώνουμε την υπόλοιπη κρέμα λεμονιού. Γαρνίρουμε με επιπλέον ξύσμα και λεπτές φέτες λεμονιού.


Dark Souls 2 - GameWorld.gr\n08 Apr 2012 12:27\t- 17 Nov 2014 16:02\t#106620 by eliminator\neliminator created the topic: Dark Souls 2\nΗ σειρά όπως όλα δείχνουν θα συνεχιστεί.\nΤο Dark Souls είναι ένα Action RPG που κυκλοφόρησε τον περασμένο Οκτώβριο από την Namco Bandai Games κι αποτελεί τον πνευματικό διάδοχό του εξαιρετικού Demon’s Souls. Δημιουργός των δύο παραπάνω τίτλων είναι η From Software, η οποία στο παρελθόν μας έχει προσφέρει αρκετά Role-Playing games όπως την σειρά King’s Field για το PSX και το PS2, αλλά και αξιόλογα Action-Adventures όπως τα Otogi: Myth of Demons και Otogi 2: Immortal Warriors για το Xbox.\nΤόσο το Dark Souls όσο και το Demon’s Souls απέσπασαν διθυραμβικές κριτικές από reviewers σε παγκόσμιο επίπεδο, ενώ παράλληλα λατρευτήκαν από τους σκληροπυρηνικούς παίχτες. Αυτό είχε σαν αποτέλεσμα τα δύο παιχνίδια να γνωρίσουν σημαντική εμπορική επιτυχία αφού το καθένα ξεχωριστά έχει ξεπεράσει τo ένα εκατομμύριο πωλήσεις. Τα εντυπωσιακά αυτά νούμερα δίνουν στην εταιρία την ώθηση ώστε να κινηθεί σε παγκόσμιο επίπεδο σε ευρύτερες αγορές, αφού μέχρι πρόσφατα τα προϊόντα της απευθύνονταν αποκλειστικά σε core gamers.\nΣε μια πρόσφατη συνέντευξη των Masanori Takeuchi και Eiichi Nakajima (επικεφαλής του τμήματος έρευνας και ανάπτυξης της From Software και διευθυντής παραγωγής αντίστοιχα) στο Gametrailers , τέθηκε η ερώτηση για το αν θα συνεχιστεί η σειρά. Ο Takeuchi ήταν κατηγορηματικός πως η σειρά θα συνεχιστεί, ενώ παράλληλα δήλωσε πως οι developers της εταιρίας είναι “ερωτευμένοι” με τα Dark fantasy Action RPG και θα συνεχίσουν να δημιουργούν τίτλους παρόμοιου ύφους.\nΌπως είναι φυσικό, έγινε αναφορά και στην αναμενόμενη μεταφορά του Dark Souls στα PC . Οι Ιάπωνες developers είπαν πως είναι ενήμεροι όσον αφορά τις απαιτήσεις του κοινού, αλλά κάτι τέτοιο δεν είναι στο χέρι τους αφού την ευθύνη την έχει αποκλειστικά η εκδότρια εταιρία Namco Bandai. Ο Takeuchi αποκάλυψε πως η From Software σκέπτεται πολύ σοβαρά να επεκτείνει τις δραστηριότητές της στα smart phones αλλά και στα tablets. Σύμφωνα με τον Nakajima, η ιαπωνική εταιρία είναι θετική στο ενδεχόμενο να εργαστεί ακόμα και με το Nintendo 3DS αλλά και το PS Vita.\nΣε ερώτηση που τέθηκε στους δύο developers σχετικά με το τι περιμένουν από τη νέα γενιά κονσολών, η απάντηση ήταν ότι ελπίζουν σε μεγαλύτερες networking δυνατότητες, ώστε να ενσωματωθούν περισσότερα multiplayer στοιχεία πέρα από το co-op ή το PvP. Η παραπάνω δήλωση ήταν αναμενόμενη εάν αναλογιστεί κανείς τις καινοτομίες που εισήγαγε το Demon’s Souls όσον αφορά το online κομμάτι του.\nLast Edit: 17 Nov 2014 16:02 by Manos.\n08 Nov 2012 23:49\t#114833 by FotisOL\nFotisOL replied the topic: Dark Souls ΙΙ\nΠεριμένουμε με αδημονία το νέο Dark Souls,αν και όποτε βγει,για να στοιχειώσει ακόμα μερικά βράδια μας!\n08 Dec 2012 20:22\t#116543 by Lordwinter\nLordwinter replied the topic: Dark Souls ΙΙ\n11 Apr 2013 14:40\t#122747 by Vasilis\nVasilis replied the topic: Dark Souls ΙΙ\nΒελτιωμένο και με πολλά νέα στοιχεία.\n11 Apr 2013 15:09\t#122749 by Lordwinter\nΕγώ ένα στοιχείο περιμένω να προστεθεί, να βάλουν επιτέλους pause στο παιχνίδι. Έλεος δεν νομίζω ότι γίνεται λιγότερο hardcore το game αμά μπορείς να κάνεις παύση.\n16 Apr 2013 19:03\t#122920 by SirLvr\nSirLvr replied the topic: Dark Souls ΙΙ\nΤο εξώφυλλο του Dark Souls 2\nΜε έντονες αποχρώσεις του γκρι.\n20 Apr 2013 12:04\t#123116 by Vasilis\n[UPDATE με σχόλια σχετικά με το τρέιλερ] Το Dark Souls ΙΙ είναι γνήσιο sequel και όχι πνευματικός διάδοχος του πρώτου μέρους, καθώς το σενάριο καθώς και η τοποθεσία δεν επιβεβαιώθηκε ότι θα διαδραματίζεται στο Lordran. Ο χαρακτήρας σας θα είναι ένας undead που προσπαθεί να βρει θεραπεία για κάποια κατάρα που τον βαρύνει.\nΠροκειμένου να επιβιώσετε λοιπόν σε όλο αυτό το σκοτάδι, εμφανίζεται μια νέα λειτουργία, η ανάφλεξη πυρσών που θα βοηθήσει κατά πολύ την εξερεύνηση. Ο Τanimura υπόσχεται πως η επένδυση χρόνου που θα κάνετε παίζοντας το παιχνίδι θα σας αποφέρει μια ακόμα πιο συναισθηματική, πιο προσωπική εμπειρία που θα είναι ταυτόχρονα πιο ρεαλιστική. Χαρακτηριστικά ο σκηνοθέτης του Dark Souls II αναφέρει πως θέλει οι παίκτες να είναι στρεσαρισμένοι, νευρικοί όταν παίζουν, αλλά και προσεκτικοί σε κάθε γωνία του περιβάλλοντος.\nΤο A.I. των έχθρων φαίνεται να έχει βελτιωθεί αισθητά. Προσπαθούν να σας περικυκλώσουν και κάνουν αιφνιδιαστικές επιθέσεις, κρυμμένοι στο σκοτάδι. Τα physics έχουν βελτιωθεί ενώ το περιβάλλον καταστρέφεται πολύ πιο ρεαλιστικά. Οι αντιδράσεις των εχθρών σας θα ποικίλουν ανάλογα με πως τους επιτίθεστε καθώς και με τι όπλα τούς τραυματίζετε.\nΚάποια πράγματα παρέμειναν σταθερά. Τα bonfires και το open world στοιχείο επιστρέφουν όπως και η επιλογή μεταξύ πολλών εναλλακτικών διαδρομών και βεβαίως η απίστευτη αίσθηση επιτυχίας και επιβράβευσης που νιώθετε όταν ολοκληρώνεται μια πίστα ή ανακαλύπτετε το αδύναμο σημείο ενός δύσκολου boss. Ένα νέο αντικείμενο κάνει την εμφάνιση του ονόματι magic stone. Σύμφωνα με τον Tanimura θα χρησιμοποιηθεί από τους παίκτες πολλές φορές κατά τη διάρκεια του παιχνιδιού και θα αποτελέσει κλειδί για το ξεκλείδωμα μονοπατιών όπως φαίνεται στο βίντεο, ενώ ίσως να του προστεθούν και άλλες χρήσεις στην πορεία.\nΠρος το τέλος της παρουσίασης, ο χαρακτήρας φτάνει σε μια περιοχή που μοιάζει υπερβολικά πολύ με το Painted world of Ariamis του Dark Souls. Είναι πλέον μια ηλιόλουστη περιοχή με εκατοντάδες δράκους να πετούν πάνω απ τον επιβλητικό πύργο καθώς και γύρω από την χαρακτηριστική γέφυρα, όπου και θα...πεθάνετε με συνοπτικές διαδικασίες.\nΤα νέα είναι ενθαρρυντικά, μιας και το Dark Souls II μοιάζει να πατά στα σωστά βήματα που έθεσαν οι προκάτοχοί του. Πηγαίνοντας άλλη μια φορά κόντρα στους νόμους της αγοράς, προσφέροντας υψηλό δείκτη δυσκολίας σε σημείο διαστροφής, που όμως συμβάλλει στην (απίστευτη ομολογουμένως) αίσθηση επιβράβευσης που νιώθετε αργότερα, φαίνεται πως σε λίγο καιρό θα έχουμε ακόμα ένα άριστο ποιοτικά παιχνίδι της σειράς\nΤο Dark Souls II αναμένεται να κυκλοφορήσει για PC, PS3 και Xbox 360 μέσα στο 2014, ενώ ενδέχεται να το δούμε μελλοντικά και σε κονσόλες της όγδοης γενιάς.\n24 May 2013 11:44\t#124497 by Lordwinter\nΕίδα χθες μια καταχώρηση του παιχνιδιού στο Zavvi για κυκλοφορία τον Ιούλιο. Λέτε να σκάσει η βόμβα στη Ε3; Με δεδομένο ότι μέσα στο 2014 θα έχουμε σίγουρα PS4 και Xbox One, ποιο το νόημα να το κυκλοφορήσει η From Software για PS3 και Xbox 360 το 2014 όπως υποστηρίζει;\n03 Jun 2013 15:27\t#124965 by SirLvr\n[UPDATE 3/6/2013] Σύμφωνα με μια διαφημιστική αφίσα στον χώρο του LA Convention Center, το οποίο για ακόμη μια χρόνια θα στεγάσει την Ε3, το Dark Souls 2 θα κυκλοφορήσει τον προσεχή Μάρτιο. Εν τω μεταξύ, η Namco Bandai Games επιβεβαίωσε σήμερα το πρωί ότι ο διάδοχος του Dark Souls θα φτάσει στα ράφια των καταστημάτων τον Μάρτιο του 2014. Η νέα δημιουργία της From Software αναπτύσσεται για PC, PS3 και Xbox 360, χωρίς ωστόσο να υπάρχουν πληροφορίες για ενδεχόμενη μεταφορά της στις next gen κονσόλες.\nΤο Dark Souls 2 θα κυκλοφορήσει τον Μάρτιο του 2014 για PC, PS3 και Xbox 360.\n10 Jun 2013 21:31\t#125640 by SirLvr\n[UPDATE 10/6/2013] Στην πρόσφατη press conference της Microsoft στα πλαίσια της E3 η Namco Bandai Games παρουσίασε ένα ακόμη τρέιλερ για το επερχόμενο Action RPG της From Software.


Ποτέ άλλοτε δεν κατοικούσαν στη γη τόσοι πολλοί άνθρωποι όσο σήμερα. Ο παγκόσμιος πληθυσμός θα ξεπεράσει τα εννέα δισεκατομμύρια το 2050. Οι ανάγκες για τρόφιμα, ρουχισμό, στέγαση, τεχνολογία και πολλά άλλα αγαθά αυξάνονται καθημερινά – αλλά οι πόροι του πλανήτη είναι περιορισμένοι.\nΕμείς στην BASF, την κορυφαία χημική εταιρεία στον κόσμο, συνδυάζουμε την οικονομική επιτυχία με την περιβαλλοντική προστασία και την κοινωνική ευθύνη. Αυτά συνοψίζονται στον εταιρικό μας στόχο: “Δημιουργούμε χημεία για ένα βιώσιμο μέλλον”.\nΜας χαρακτηρίζει το πάθος για την έρευνα και τις νέες ιδέες που αποτελούν αφετηρία για την ανάπτυξη των προϊόντων και των λύσεων που θα βοηθήσουν την κάλυψη των σημερινών και μελλοντικών κοινωνικών αναγκών σε παγκόσμιο επίπεδο. Η αειφορία έχει τεράστια σημασία για την εξασφάλιση της μακροπρόθεσμης επιχειρηματικής μας επιτυχίας.\nΕργαζόμαστε καθημερινά για να ελαχιστοποιούμε τους κινδύνους για τους εργαζομένους μας, το περιβάλλον και τους πελάτες μας. Οι προσπάθειές μας ακολουθούν τα παγκόσμια ενοποιημένα πρότυπα για το περιβάλλον και την ασφάλεια, την προστασία της υγείας, τη διαχείριση των προϊόντων και τη συμμόρφωση καθώς επίσης και για τα εργασιακά και κοινωνικά πρότυπα. Η ειλικρίνεια και η διαρκής επαφή με συναδέλφους, πελάτες, προμηθευτές, μετόχους καθώς επίσης και με ειδικούς από τους χώρους της επιστήμης, της οικονομίας, της πολιτικής και των ΜΜΕ είναι ιδιαίτερα σημαντικές για εμάςs.\nΤα νέα της αειφορίας\nΘεωρείτε σημαντική την κοινωνική συμμετοχή και τον εθελοντισμό; Το ίδιο σημαντικά είναι και για εμάς. Γι’ αυτό στην BASF στηρίζουμε τον εθελοντισμό των εργαζομένων μας. Για παράδειγμα, οι ομαδικές κοινωνικές εκδηλώσεις είναι πολύ δημοφιλείς. Οι ομάδες συνεργάζονται με μια τοπική μη κερδοσκοπική οργάνωση για μια ημέρα και συμμετέχουν σε δραστηριότητες που διαφέρουν από τα καθημερινά τους καθήκοντα, ενώ παράλληλα ενδυναμώνουν το ομαδικό τους πνεύμα. Οι ομάδες της BASF, για παράδειγμα, ανακαίνισαν ένα τοπικό κέντρο νεότητας, διαμόρφωσαν το χώρο για τη δημιουργία ενός δημόσιου κολυμβητηρίου και οργάνωσαν μια εκπαιδευτική εκδρομή με τους κατοίκους ενός γειτονικού οίκου ευγηρίας.\nΟι εργαζόμενοι στην BASF προσφέρουν εθελοντική εργασία σε όλον τον πλανήτη: το 2015 η εταιρεία διεξήγαγε ένα διαγωνισμό ιδεών με τίτλο “Connected to Care”. Οι εργαζόμενοι υπέβαλαν προτάσεις για κοινωνικά έργα και τα πραγμάτωσαν μαζί με άλλους συναδέλφους ή φίλους και σε συνεργασία με μια μη κερδοσκοπική οργάνωση. Η BASF στήριξε οικονομικά τα δημοφιλέστερα έργα και πρόσφερε μέρες άδειας – επειδή θέλουμε να δημιουργήσουμε αυτό που πραγματικά μας ενδιαφέρει.\nΣυνθήκες εργασίας (EN)\nΕνδιαφέρεστε να εργαστείτε στον τομέα της αειφορίας προκειμένου να ενσωματώσετε τις διάφορες μορφές αειφορίας στις στρατηγικές της BASF; Μάθετε περισσότερα και γίνετε μέλος της "Εφαρμοσμένης Αειφορίας".\nΓια πτυχιούχους (EN)\nΓια επαγγελματίες (EN)


Ανάπτυξη απίστευτα μακράς διαρκείας\nΑρχική » Άρθρα » Ανάπτυξη απίστευτα μακράς διαρκείας\nΔημοσιεύτηκε από economia 07/08/2019 0 Σχόλια The Economist,\nΠόσο καιρό μπορεί να αντέξει η τρέχουσα παγκόσμια οικονομική ανάπτυξη;\nΟι παγκόσμιοι επιχειρηματικοί κύκλοι διευρύνονται, αλλά δεν καταργούνται\nτου Economist, τ. 13/7-20/7/2019\nΌταν εξετάζουμε την παγκόσμια οικονομία, είναι δύσκολο να αντλήσουμε κάποιο σημαντικό σημάδι αισιοδοξίας. Την ίδια στιγμή που ο εμπορικός πόλεμος μεταξύ ΗΠΑ και Κίνας μένει ανεπίλυτος, οι δείκτες που εκφράζουν την εμπιστοσύνη στις επιχειρήσεις στην Αμερική και αλλού πέφτουν με ραγδαίους ρυθμούς (βλ. διάγραμμα). Οι έρευνες υποδεικνύουν ότι, καθώς η ανάπτυξη του εμπορίου επιβραδύνεται, η παγκόσμια παραγωγή προϊόντων συρρικνώνεται για πρώτη φορά εδώ και πάνω από τρία χρόνια. Οι υπηρεσίες έχουν αρχίσει κι αυτές να ακολουθούν την πτωτική τάση της παραγωγής προϊόντων, αφού η εσωτερική ζήτηση παραπαίει, ακόμη και σε οικονομίες με ισχυρή αγορά εργασίας, όπως αυτή της Γερμανίας.\nΟι αποδόσεις των ομολόγων μακροπρόθεσμης διάρκειας καταρρέουν. Στην αρχή της χρονιάς βρίσκονταν περίπου στο 2,7%, ενώ στις 2 Ιουλίου το δεκαετές κρατικό ομόλογο της Αμερικής έπεσε κάτω από το 2% για πρώτη φορά κατά τη διάρκεια της προεδρίας του Τραμπ. Στις αρχές Ιουλίου οι αποδόσεις του 10ετούς γερμανικού ομολόγου έπεσαν κάτω από το -0,4%. Τα χαμηλά μακροπρόθεσμα επιτόκια δείχνουν ότι οι επενδυτές προσδοκούν ότι οι κεντρικές τράπεζες θα κρατήσουν τα βραχυπρόθεσμα επιτόκια σε χαμηλά επίπεδα για μεγάλο χρονικό διάστημα. Παρόλ’ αυτά, οι διαφορές απόδοσης μεταξύ των κανονικών ομολόγων και αυτών με ρήτρα τιμαρίθμου υποδεικνύουν ότι δεν θα καταφέρουν να εκπληρώσουν τους στόχους του προϋπολογισμού που πρέπει να εκπληρώσουν – πιθανότατα, επειδή η ανάπτυξη των διαφόρων οικονομιών θα είναι πολύ ασθενική προκειμένου να δημιουργήσει ισχυρές ανοδικές πιέσεις σε μισθούς και τιμές (βλ. διάγραμμα).\nΕκτός όλων αυτών, υπάρχει και το απλό γεγονός ότι η σημερινή οικονομική ανάπτυξη έχει για πρώτη φορά τόσο μεγάλη διάρκεια. Εάν, όπως είναι σχεδόν βέβαιο, η αμερικανική οικονομία αποδειχτεί ότι σημείωσε ανάπτυξη κατά το δεύτερο τρίμηνο του 2019, τότε θα έχει σημειώσει το ίδιο ρεκόρ που σημείωσε και τη δεκαετία του 1990 για τη μεγαλύτερη χρονική περίοδο κατά την οποία αυξανόταν αδιάκοπα το ΑΕΠ. Η Ευρώπη έχει τη χαρά να έχει σημειώσει αύξηση του ΑΕΠ για 24 συνεχόμενα τρίμηνα. Αυτή η συνεχής ανάπτυξη για χρόνια έκανε πολλούς ανθρώπους να πιστεύουν με βεβαιότητα ότι σύντομα θα λάβει τέλος. Αυτό όμως δεν συνέβη.\nΕάν υπάρχει κάτι που οι οικονομολόγοι έμαθαν καλά από τη χρηματοπιστωτική κρίση της περιόδου 2007-09, αυτό είναι ότι πρέπει να αποφεύγουν τους πανηγυρισμούς για τις μακρές περιόδους ανάπτυξης. Τα καλά χρόνια πριν από αυτό το κραχ, η ζοφερή αυτή επιστήμη είχε γίνει ξαφνικά πολύ χαρούμενη κι έκανε λόγο για μια «Μεγάλη Επιμήκυνση», η οποία είχε τιθασεύσει την έξαρση και την κατάρρευση του επιχειρηματικού κύκλου. Κατά πολλούς, η υπέρτατη ύβρις σημειώθηκε το 2003, όταν ο Ρόμπερτ Λούκας καυχήθηκε κατά τη διάρκεια του προεδρικού του λόγου στο American Economic Association, ότι «το βασικό πρόβλημα για την πρόληψη της ύφεσης έχει επιλυθεί». Όταν το δεύτερο μισό της δεκαετίας η παγκόσμια οικονομία πέρασε τη χειρότερη ύφεση που πέρασε ποτέ από τη δεκαετία του 1930 και μετά, το να λέει κανείς ότι ήταν απλώς μια μεγάλη ύφεση αλλά ότι το πραγματικό κραχ είχε αποτραπεί έμοιαζε κάπως ασήμαντο.\nΗ διάρκεια όμως της σημερινής ανάπτυξης της οικονομίας δείχνει ότι ο Ρ. Λούκας, καθώς και οι συνάδελφοι προς τους οποίους μίλησε αλλά και εξέφραζε τότε, είχαν κάποιο δίκιο. Η σύγχρονη οικονομική επιστήμη υποστηρίζει ότι οι επιχειρηματικοί κύκλοι δημιουργούνται όταν οι αλλαγές στη συνολική δαπάνη υπερβαίνουν τη δυνατότητα των μισθών και των τιμών να ανταποκριθούν σε αυτές. Μια ύφεση συμβαίνει όταν οι εταιρείες, αντιμέτωπες με χαμηλότερη δαπάνη, πουλάνε λιγότερο και απολύουν εργαζομένους, προκαλώντας ακόμη μεγαλύτερη μείωση της δαπάνης, ενώ αυτό που θα έπρεπε να κάνουν είναι να προσαρμόσουν έτσι τις τιμές και τους μισθούς ώστε προσφορά και ζήτηση να ισορροπήσουν.\nΗ Μεγάλη Επιμήκυνση σημαδεύτηκε από αλλαγές στην οικονομία που έκαναν τη δαπάνη πιο σταθερή, αλλά και από ισχυρότερη θέληση των κεντρικών τραπεζών να αυξήσουν την ώρα που έπρεπε τη ζήτηση, όταν φαινόταν να υπάρχει κίνδυνος. Μια χρηματοπιστωτική κρίση θα μπορούσε και σε αυτή την περίπτωση να αναχαιτίσει την ανάπτυξη· η κρίση που υπονόμευσε εκείνη του 2000 ήταν μοναδική στο είδος της. Μακροπρόθεσμα όμως, η οικονομική ανάπτυξη στην Αμερική επιμηκύνεται ολοένα και περισσότερο (βλ. διάγραμμα).\nΕπομένως, η αξιοσημείωτη διάρκεια αυτής της ανάπτυξης δεν σημαίνει ότι θα πεθάνει από γηρατειά. Σημαίνει απλώς ότι τίποτα από όσα οδηγούν συνήθως την οικονομική ανάπτυξη στο τέλος της (κατάρρευση της βιομηχανίας ή μείωση των επενδύσεων, λάθη κεντρικών τραπεζών και χρηματοπιστωτικές κρίσεις) δεν έχει κάνει ακόμη την εμφάνισή του με το δρεπάνι στο χέρι. Πώς κι έτσι; Και, τελικά, όλα αυτά θα εμφανιστούν απλώς καθυστερημένα, ή μήπως έχει γίνει εντελώς απίθανο να συμβούν;\nΑς δούμε αρχικά την πτώση στην παραγωγή. Κατά το δεύτερο μισό του 20ού αιώνα, αυτοί που προέβλεπαν με σοβαρότητα τις υφέσεις έμαθαν ότι πρέπει να δίνουν μεγάλη σημασία στα αποθέματα του μεταποιητικού τομέα· προτού γίνει πρόεδρος της FED, ο Άλαν Γκρίνσπαν είχε ειδικευθεί στο να προβλέπει τα πάνω και τα κάτω τους. Αυτές οι διακυμάνσεις ήταν σημαντικές γιατί, την εποχή που οι επιχειρήσεις σχεδίαζαν την παραγωγή τους μήνες πριν, ακόμη και μια μέτρια πτώση της ζήτησης έκανε συχνά τους παραγωγούς να σταματήσουν απότομα την παραγωγή και να μειώσουν τα αποθέματά τους, βαθαίνοντας έτσι την ύφεση.\nΟ παράγοντας αυτός σήμερα πραγματικά μοιάζει λιγότερο σημαντικός. Η καλύτερη διαχείριση της εφοδιαστικής αλυσίδας έχει μειώσει και το μέγεθος και τη σημασία των αποθεμάτων. Επίσης, η παραγωγή μειώνεται τόσο ως μερίδιο των οικονομιών των πλούσιων χωρών αλλά και της παγκόσμιας οικονομίας συνολικά. Όπως δείχνει η παρούσα κατάσταση, αυτό διευκολύνει το υπόλοιπο κομμάτι μιας οικονομίας να συνεχίσει την πορεία της όταν τα εργοστάσια επιβραδύνουν τη λειτουργία τους. Μπορεί η παραγωγή να έχει πανικοβληθεί μπροστά στο ενδεχόμενο ενός εμπορικού πολέμου, οι επιχειρήσεις όμως που προσφέρουν υπηρεσίες βαστούν γερά, μέχρι στιγμής τουλάχιστον· μαζί μ’ αυτές, και το σύνολο της οικονομίας. Το ίδιο μοτίβο είδαμε και το 2015, όταν η επιβράδυνση της κινεζικής οικονομίας είχε οδηγήσει σε πτώση της παραγωγής.\nΈνα μέρος της στροφής αυτής από την παραγωγή στις υπηρεσίες μπορεί να είναι ψεύτικο. Οι υπηρεσίες έχουν αντικαταστήσει τα αγαθά σε τμήματα της εφοδιαστικής αλυσίδας όπου ο εξοπλισμός, αντί να αγοράζεται, παρέχεται κατά παραγγελία. Παράλληλα, κάποιες επιχειρήσεις που παράγουν προϊόντα επικεντρώνονται όλο και περισσότερο στον σχεδιασμό, τη δημιουργία λογισμικού και το μάρκετινγκ, ενώ η παραγωγή των προϊόντων τους δίνεται σε εξωτερικούς συνεργάτες. Τέτοιου είδους επιχειρήσεις ενδέχεται να μην παίζουν τον ίδιο ρόλο στον επιχειρηματικό κύκλο με τους μεταλλωρύχους.\nΑυτό το ανακάτεμα παραγωγής προϊόντων και υπηρεσιών συνοδεύτηκε από αλλαγές στη φύση της επένδυσης. Στις ΗΠΑ, η ιδιωτική μη οικιστική επένδυση, που αποτελεί το 14% περίπου του ΑΕΠ, συνάδει με τον μέσο όρο των επενδύσεων μακροπρόθεσμα. Παρόλ’ αυτά, τα χρήματα που δίνονται για υποδομές και εξοπλισμό είναι λιγότερα, ενώ είναι περισσότερα αυτά που δίνονται για προϊόντα πνευματικής ιδιοκτησίας. Στις ΗΠΑ τα προϊόντα αυτά αποτελούν το ένα τρίτο περίπου της μη οικιστικής επένδυσης, τη στιγμή που τη δεκαετία του 1980 αποτελούσαν το ένα πέμπτο (βλέπε διάγραμμα)· το 2019, οι επενδύσεις του ιδιωτικού τομέα σε προϊόντα πνευματικής ιδιοκτησίας μπορεί και να ξεπεράσουν το 1 τρισ. δολάρια. Στην Ιαπωνία αποτελούν σχεδόν το ένα τέταρτο των επενδύσεων, παρατηρείται δηλαδή αύξηση σε σχέση με το ένα όγδοο των μέσων της δεκαετίας του 1990. Στην ΕΕ, το αντίστοιχο ποσοστό έχει αυξηθεί από το ένα έβδομο στο ένα πέμπτο.\nΠρόσφατα, η τάση αυτή ενισχύθηκε από μία άλλη: οι επενδύσεις, ως σύνολο, κυριαρχούνται όλο και περισσότερο από μεγάλες τεχνολογικές εταιρείες, οι οποίες ξοδεύουν μεγάλα ποσά τόσο σε έρευνα όσο και σε υλικές υποδομές. Το προηγούμενο έτος, οι τεχνολογικές εταιρείες της Αμερικής που βρίσκονται στον S&P 500 έκαναν επενδύσεις αξίας 318 δισ. δολαρίων, συμπεριλαμβανομένων των επενδύσεων για έρευνα και ανάπτυξη. Το ποσό αυτό είναι χοντρικά το ένα τρίτο των επενδύσεων που έκαναν όλες μαζί οι εταιρείες του δείκτη. Μόνο δέκα από αυτές έκαναν επενδύσεις 220 δισ. περίπου· πριν από πέντε χρόνια, το αντίστοιχο νούμερο ήταν το μισό. Πολλές από αυτές είναι επενδύσεις σε υποδομές για υπηρεσίες υπολογιστικού νέφους, οι οποίες έχουν εκτοπίσει τις επενδύσεις άλλων εταιρειών για in-house υπολογιστικές εργασίες.\nΣε γενικές γραμμές, ο ρυθμός των επενδύσεων σε προϊόντα πνευματικής ιδιοκτησίας τείνει να είναι πιο σταθερός σε σχέση με τον ρυθμό των επενδύσεων σε εγκαταστάσεις και ιδιοκτησία. Όταν οι χαμηλές τιμές του πετρελαίου ώθησαν τους Αμερικανούς παραγωγούς σχιστολιθικού πετρελαίου να μαζευτούν την περίοδο 2015-2016, οι επιχειρηματικές επενδύσεις έπεσαν κατά 10%, κάτι που στο παρελθόν θα είχε κρούσει τον κώδωνα του κινδύνου για επικείμενη ύφεση. Αντίθετα, οι επενδύσεις στην πνευματική ιδιοκτησία συνεχίστηκαν απρόσκοπτα· μολονότι δε υπήρξε επιβράδυνση της αύξησης του ΑΕΠ, οι επενδύσεις δεν σταμάτησαν. Ο Φίλιπ Κάρλσον-Σλέζακ, της ερευνητικής εταιρείας Bernstein, υπογραμμίζει το γεγονός αυτό ως απόδειξη του ότι οι υλικές επενδύσεις δεν είναι οικονομικά τόσο σημαντικές όσο ήταν στο παρελθόν.\nΕίτε αυτό ισχύει είτε όχι, θα ήταν λάθος να θεωρήσουμε ότι η επένδυση στην πνευματική ιδιοκτησία μπορεί να βασιστεί στην τύχη. Όταν η εκρηκτική αύξηση των ηλεκτρονικών επιχειρήσεων στα τέλη της δεκαετίας του 1990 έφτασε στο τέλος της, η επένδυση στην πνευματική ιδιοκτησία ήταν από τις πρώτες που σημείωσαν πτώση· τελικά μειώθηκε περίπου όσο και οι επενδύσεις στην οικοδομή και τον εξοπλισμό. Έτσι που οι τεχνολογικές εταιρείες κυριαρχούν όλο και περισσότερο στις επενδύσεις, καλό θα ήταν να ανησυχήσουμε για το τι θα μπορούσε να οδηγήσει σήμερα σε μια νέα πτώση τους. Ενδεχομένως, μια κρίση στην ψηφιακή διαφημιστική αγορά, στην οποία στηρίζονται σε μεγάλο βαθμό μερικές από τις μεγαλύτερες τεχνολογικές επιχειρήσεις. Κατά το παρελθόν, η διαφήμιση ήταν στενά συνδεδεμένη με τον επιχειρηματικό κύκλο.\nΘα ήταν επίσης λάθος να θεωρήσουμε ότι ο κόσμος άντεξε την οικονομική κατάρρευση στα πρώτα της στάδια, το 2015-2016, χάρη σε αλλαγές που έγιναν στο επενδυτικό τοπίο. Τα αποτελέσματα των πολλαπλών κινήτρων που δόθηκαν στην Κίνα για τόνωση του χρηματοπιστωτικού της συστήματος και η αλλαγή τακτικής από πλευράς Fed ήταν επίσης σημαντικά. Η ταχύτατη δράση που ανέλαβε η Fed είναι ιδιαίτερα αποκαλυπτική. Κατά τη διάρκεια περιόδων οικονομικής ανάπτυξης, οι κεντρικές τράπεζες τείνουν εδώ και χρόνια να συνεχίζουν την αύξηση των επιτοκίων, ακόμη κι όταν τα μαντάτα είναι αρνητικά, μειώνοντάς τα μόνο όταν είναι πια πολύ αργά για να αποφευχθεί η ύφεση. Πριν από κάθε μία από τις τρεις τελευταίες αμερικανικές υφέσεις, η Fed συνέχιζε να αυξάνει τα επιτόκια, ακόμη κι όταν οι αγορές ομολόγων έδιναν μειωμένες τιμές. Το 2018, με την παγκόσμια οικονομία να καταρρέει, η ΕΚΤ ανέβασε τα επιτόκια λόγω αβάσιμων φόβων για πληθωρισμό. Το λάθος το επανέλαβε και κατά την ανάκαμψη του 2011, συμβάλλοντας έτσι στη «διπλή ύφεση» της Ευρώπης.\nΑπό τότε όμως, δεν έγινε κάποιο άλλο τόσο μεγάλο λάθος σε επίπεδο νομισματικής πολιτικής στις πλούσιες χώρες. Αντιμέτωπη με τη σημερινή αδύναμη οικονομία, η ΕΚΤ έχει αναβάλει την αύξηση των επιτοκίων μέχρι τα μέσα του 2020 και παρέχει πιο φθηνή χρηματοδότηση στις τράπεζες. Πιθανότατα θα χαλαρώσει ξανά τη νομισματική της πολιτική προς το τέλος του έτους. Τον Μάρτιο η Fed ανέβαλε τις προβλεπόμενες αυξήσεις των επιτοκίων λόγω της αδύναμης οικονομίας. Οι αγορές είναι σίγουρες ότι θα τα μειώσει κατά την επόμενη συνεδρίασή της, στις 31 Ιουλίου· μπορεί μάλιστα να τα μειώσει κατά 0,5, το διπλάσιο δηλαδή σε σχέση με το σύνηθες 0,25.\nΗ χαλάρωση της νομισματικής πολιτικής στην Αμερική επιτρέπει στις κεντρικές τράπεζες σε αναδυόμενες αγορές, πολλές από τις οποίες επίσης παραπαίουν λόγω της επιβράδυνσης του εμπορίου, να ακολουθήσουν το παράδειγμα της Fed. Αφού οι ΗΠΑ μειώνουν τα επιτόκια, δεν χρειάζεται να ανησυχούν ότι τα χαμηλότερα επιτόκια θα οδηγήσουν σε υποτίμηση των νομισμάτων τους ή ότι θα απειλήσουν την ικανότητά τους να εξυπηρετούν χρέη σε δολάρια. Οι Φιλιππίνες, η Μαλαισία και η Ινδία μείωσαν ήδη τα επιτόκια μέσα στο 2019. Κανονικά, καθώς η οικονομία εξακολουθεί να βρίσκεται σε φάση ανάπτυξης, οι κεντρικές τράπεζες πρέπει να βρουν τη χρυσή τομή ανάμεσα στη διατήρηση των επιτοκίων σε χαμηλά επίπεδα και στην αύξησή τους προκειμένου να συγκρατηθούν οι τιμές. Την τελευταία όμως δεκαετία αυτή η χρυσή τομή σπανίως αποτέλεσε αμφιλεγόμενη επιλογή, κι αυτό γιατί η πληθωριστική πίεση είχε παραδόξως μείνει σε χαμηλά επίπεδα. Αυτό ίσως να οφείλεται στο ότι οι αγορές εργασίας δεν είναι τόσο στενές όσο πιστεύουν οι περισσότεροι· μπορεί να οφείλεται στο ότι τα κέρδη έχουν μακρά πορεία να διανύσουν μέχρι να μειωθούν, προτού οι αυξανόμενοι μισθοί πιέσουν τις επιχειρήσεις να ανεβάσουν τις τιμές· μπορεί να οφείλεται στο ότι η παγκοσμιοποίηση και/ή η ψηφιοποίηση της οικονομίας συμπιέζουν τις τιμές κατά τρόπους που δεν μας είναι ακόμη γνωστοί.\nΌποια κι αν είναι η αιτία, η μοναδική περίπτωση που ο πληθωρισμός πίεσε πραγματικά τα επιτόκια κι έπρεπε να ληφθούν σοβαρές αποφάσεις ήταν το 2018, τότε που η αμερικανική οικονομία είχε τονωθεί χάρη στις φορολογικές μειώσεις του Ντόναλντ Τραμπ. Ο εμπορικός πόλεμος όμως φούντωσε, η παγκόσμια οικονομία άρχισε να επιβραδύνεται και ο κίνδυνος πληθωρισμού για τον οποίο ανησυχούσε η Fed υποχώρησε. Στις ΗΠΑ, ο δομικός πληθωρισμός, ο οποίος εξαιρεί την ενέργεια και τις τιμές των τροφίμων, είναι μόλις 1,6%· στην Ευρωζώνη είναι 1,1%.\nΜπορεί οι κεντρικές τράπεζες να μην ανησυχούν που επιτρέπουν στον πληθωρισμό να αυξάνεται όταν χαλαρώνουν την πολιτική τους, είναι όμως εμφανώς ανήσυχες για το τι θα μπορούσε να συμβεί εάν δεν το έκαναν. Η πρόληψη είναι ούτως ή άλλως καλύτερη από τη θεραπεία, όμως οι κεντρικές τράπεζες των πλούσιων χωρών ίσως να έχουν πολύ μικρές δυνατότητες πρόληψης. Η Fed είναι η μόνη που θα μπορούσε να αντιδράσει σε μια ύφεση με σημαντικές μειώσεις στα βραχυπρόθεσμα επιτόκια χωρίς αυτά να περάσουν στην αβέβαιη και αμφισβητούμενη περιοχή των αρνητικών επιτοκίων. Το πόσο μεγάλη είναι η ζημιά που προκαλούν τα αρνητικά επιτόκια στις τράπεζες είναι ένα ερώτημα που εξετάζεται όλο και περισσότερο σε Ευρώπη και Ιαπωνία.\nΕν όψει ενός μεγάλου οικονομικού σοκ, η Fed και άλλες κεντρικές τράπεζες θα μπορούσαν να ξαναρχίσουν την ποσοτική χαλάρωση, δηλαδή την αγορά ομολόγων με νεοεκδοθέν χρήμα. Η ποσοτική χαλάρωση όμως υποτίθεται ότι λειτουργεί μέσω της μείωσης πιο μακροπρόθεσμων επιτοκίων. Αφού αυτά είναι ήδη χαμηλά, η ποσοτική χαλάρωση ενδεχομένως να μην είναι τόσο αποτελεσματική. Υπάρχει επίσης ένα όριο στον βαθμό που μπορεί να πραγματοποιηθεί. Στην Ευρώπη, η ΕΚΤ υπόκειται σε ένα νομικό όριο ως προς το μερίδιο οποιωνδήποτε κρατικών ομολόγων που μπορεί να αγοράσει. Το όριο αυτό το έχει θέσει στο 33%. Στην περίπτωση της Γερμανίας, είναι στο 29%. Εάν η ΕΚΤ άρχιζε ξανά την ποσοτική χαλάρωση (όπως πολλοί θεωρούν ότι θα κάνει), θα έπρεπε να αυξηθεί αυτό το όριο· παρόλ’ αυτά, δεν μπορεί να αυξηθεί πάνω από το 50%, γιατί αυτό θα έφερνε την ΕΚΤ στην άβολη θέση να έχει ψήφο πλειοψηφίας σε μια μελλοντική αναδιάρθρωση δημοσίου χρέους.\nΗ έλλειψη μιας απόστασης ασφαλείας καθιστά ιδιαίτερα σημαντική την επίδειξη ορθής κρίσης εκ μέρους των κεντρικών τραπεζών· ένα λάθος απροσεξίας, όπως αυτό που έκανε η ΕΚΤ το 2011, θα μπορούσε να έχει τρομερές συνέπειες. Δυστυχώς, οι καλύτεροι επαγγελματίες του χώρου αλλάζουν διαρκώς. Η Κριστίν Λαγκάρντ, η οποία θα αναλάβει την ΕΚΤ μετά τον Μάριο Ντράγκι τον Νοέμβριο, δεν έχει εμπειρία στη χάραξη νομισματικής πολιτικής. Ακόμη δεν ξέρουμε ποιος θα αναλάβει στη θέση του Μαρκ Κάρνεϊ, ο οποίος θα φύγει από την Τράπεζα της Αγγλίας τον Ιανουάριο. Οι περισσότεροι από αυτούς που πρότεινε ο Ντ. Τραμπ για το συμβούλιο της Fed είναι άνθρωποι εκκεντρικοί, χωρίς τα κατάλληλα προσόντα. Έχοντας μάλιστα επικρίνει δριμύτατα τον Τζερόμ Πάουελ, τον επικεφαλής της Fed, για την αύξηση των επιτοκίων το 2018, ο Τραμπ θα μπορούσε πολύ εύκολα –σε περίπτωση που κερδίσει ξανά τις εκλογές του χρόνου– να τον αντικαταστήσει στη λήξη της θητείας του με κάποιον που έχει παρόμοιες ιδέες με τις δικές του. Ακόμη και ο λιγότερο παράδοξος υποψήφιος από αυτούς που έχει μέχρι στιγμής προτείνει ο Τραμπ για τη διοίκηση της Fed θα έβλαπτε σοβαρά την αξιοπιστία της.\nΌταν η εικόνα προδίδει\nΜετά τις υφέσεις και τις κεντρικές τράπεζες, ο τρίτος επικίνδυνος παράγοντας είναι αυτός που τόσο εμφατικά έκανε την εμφάνισή του πριν από μία δεκαετία: η χρηματοπιστωτική κρίση. Οι εμμονές και τα κραχ είναι όσο παλιά είναι και τα ίδια τα οικονομικά. Όμως, κατά τη διάρκεια της Μεγάλης Εξομάλυνσης, ο χρηματοπιστωτικός τομέας έγινε πιο σημαντικός. Ο ενισχυμένος ρόλος ενός τομέα που είναι από τη φύση του ασταθής ίσως να εξισορρόπησε τη σταθερότητα που είχε δημιουργηθεί χάρη στη μετάβαση από τη μεταποίηση στις υπηρεσίες, σύμφωνα με έρευνα του Βάσκο Καρβάλχο, από το Πανεπιστήμιο του Κέμπριτζ, και του Χαβιέ Γκαμπέ από τον Χάρβαρντ. Το μέγεθος του χρηματοπιστωτικού τομέα έπαιξε σίγουρα ρόλο στην επιδείνωση της κρίσης την περίοδο 2007-2009.\nΣτις ΗΠΑ, ο χρηματοπιστωτικός τομέας διατηρεί το ίδιο μερίδιο της οικονομίας που είχε και το 2007. Ευτυχώς, δεν υπάρχουν στοιχεία για μια κερδοσκοπική φούσκα, όπως αυτή στα ακίνητα τότε. Είναι αλήθεια ότι το χρέος των επιχειρήσεων που δεν ανήκουν στον χρηματοπιστωτικό κλάδο βρίσκεται σε ύψη-ρεκόρ (74% του ΑΕΠ) και ότι μέρος αυτού του χρέους έχει περικοπεί και έχει «επανασυσκευαστεί» με τη μορφή τίτλων που εκκαθαρίζονται σε κάποια περίεργα μέρη, όπως τους ισολογισμούς των ιαπωνικών τραπεζών για παράδειγμα. Τα περιουσιακά στοιχεία, όμως, που συνδέονται με αυτό το χρέος δεν είναι τόσο παράνομα όσο εκείνα πριν από μιάμιση δεκαετία. Σε μεγάλο βαθμό, η έκρηξη αυτή αντανακλά απλώς την ύπαρξη εταιρειών που εκμεταλλεύονται τη μακρά περίοδο των χαμηλών επιτοκίων για να ωφελήσουν τους μετόχους τους. Από το 2012 και μετά, οι μη χρηματοπιστωτικές επιχειρήσεις έχουν χρησιμοποιήσει έναν συνδυασμό επαναγοράς μετοχών και εξαγορών προκειμένου να αντλήσουν περίπου το ίδιο ποσό ιδίων κεφαλαίων με αυτό που έχουν δημιουργήσει με νέο χρέος.\nΤα χαμηλά επιτόκια εξηγούν επίσης τις υψηλές τιμές των περιουσιακών στοιχείων που επικρατούν σήμερα. Οι τιμές των περιουσιακών στοιχείων αντανακλούν την αξία των μελλοντικών εισοδημάτων. Σε έναν κόσμο χαμηλών επιτοκίων, αυτά μοιάζουν υψηλότερα σε σχέση με αυτά που θα υπήρχαν σε έναν κόσμο υψηλών επιτοκίων. Μπορεί να φαίνεται ανησυχητικό το γεγονός ότι ο κυκλικά προσαρμοσμένος λόγος τιμής/κερδών της Αμερικής είναι πάνω από 30 καθ’ όλη τη διάρκεια περίπου των δύο τελευταίων ετών, ένα επίπεδο που για τελευταία φορά παραβιάστηκε την περίοδο της φούσκας των εταιρειών του διαδικτύου. Το μελλοντικό όμως εισόδημα όμως που αντιπροσωπεύουν αυτές οι μετοχές πρέπει, κατ’ αρχήν, να είναι μεγαλύτερο σήμερα σε σχέση με τότε. Τα υψηλότερα επιτόκια θα ανέτρεπαν αυτή τη συλλογιστική. Υψηλότερα επιτόκια, βέβαια, ούτως ή άλλως δεν υπάρχουν.\nΗ εμφανής έλλειψη κερδοσκοπικής δράσης είναι ένα πρόβλημα για τους οικονομολόγους. Ακόμη κι όσοι έχουν πολύ διαφορετικές απόψεις για τον ρόλο των κεντρικών τραπεζών και των βασικών κινητήριων δυνάμεων της οικονομίας συμφωνούν παρόλ’ αυτά ότι, μακροπρόθεσμα, τα χαμηλά επιτόκια οδηγούν σε χρηματοπιστωτική αστάθεια. Πού είναι λοιπόν αυτή, μετά από μια μεγάλη περίοδο χαμηλών επιτοκίων;\nΜία απάντηση θα ήταν ότι ακολουθεί έναν κύκλο δικό της. Ανάλυση που διενήργησε η Τράπεζα Διεθνών Κανονισμών δείχνει ότι από τη δεκαετία του 1980 και μετά ο οικονομικός κύκλος, όπου η πιστωτική επέκταση πυροδοτεί μια ακόλουθη ύφεση, έχει διευρυνθεί κατά πλάτος, η διάρκειά του όμως έχει διατηρηθεί στα 15-20 χρόνια. Στο πλαίσιο αυτού του μοντέλου, οι ΗΠΑ δεν βρίσκεται ακόμη στη φάση της έξαρσης (βλ. διάγραμμα). Όπως επισημαίνουν οικονομολόγοι της Goldman Sachs, ο αμερικανικός ιδιωτικός τομέας, στον οποίο περιλαμβάνονται τα νοικοκυριά και οι επιχειρήσεις, εξακολουθεί να εξοικονομεί πόρους, σε αντίθεση με τα τέλη της δεκαετίας του 1990 και του 2000. Ο λόγος δανεισμού των νοικοκυριών προς ΑΕΠ εξακολουθεί να μειώνεται. Αυτό που οι οικονομολόγοι έχουν συνδέσει πειστικότερα από οτιδήποτε άλλο με τις υφέσεις που προκαλούνται από τον χρηματοπιστωτικό τομέα είναι η αύξηση του χρέους των νοικοκυριών, ειδικά όταν συνοδεύεται από κατακόρυφη αύξηση της κατανάλωσης. Η Αμερική και η Ευρώπη βίωσαν εξάρσεις του χρέους των νοικοκυριών τη δεκαετία του 2000· δεν συμβαίνει όμως το ίδιο σήμερα για καμία από τις δύο. Η πιο μεγάλη αύξηση του χρέους των νοικοκυριών στο πλαίσιο του τωρινού οικονομικού κύκλου έχει λάβει χώρα στην Κίνα.\nΔύσκολα θα μπορούσε να χαρακτηρίσει κάποιος υγιή την πρωτόγνωρη αύξηση της παγκόσμιας οικονομίας· ο εμπορικός πόλεμος μπορεί να αποθάρρυνε τα «ζωώδη πνεύματα» σε βαθμό που δεν μπορεί να εξισορροπηθεί από τον υψηλό βαθμό κινήτρου που έχουν οι υπάλληλοι των κεντρικών τραπεζών. Παραμένει όμως πιθανό να κρατήσει για λίγο καιρό ακόμη. Όσο πιο πολύ κρατάει, τόσο περισσότερο θα δημιουργείται η εντύπωση ότι ο κόσμος έχει πράγματι αλλάξει προς την εξομάλυνση.


Thread: Μεταγραφή από λατινογραμμένα σύγχρονα Ιαπωνικά σε Ελληνικά\nΛατινογραμμένα Σύγχρονα Ιαπωνικά -> Λατινικά\na α i ι u ου e ε o ο\nka κα ki κι ku κου ke κε ko κο\nga γκα gi γκι gu γκου ge γκε go γκο\nsa σα shi σι su σου se σε so σο\nza ζα zi/ji τζι zu ζου ze ζε zo ζο\nta τα ti/chi τσι tu/tsu τσου te τε to το\nda ντα d(z)i/ji τζι d(z)u/zu τζου de ντε do ντο\nha χα hi χι hu/fu φου he χε ho χο\nba μπα bi μπι bu μπου be μπε bo μπο\npa πα pi πι pu που pe πε po πο\nma μα mi μι mu μου me με mo μο\nya για - yu γιου *ye γιε yo γιο\nra ρα ri ρι ru ρου re ρε ro ρο\nwa βα *wi βι - *we βε wo/o ο\n! Οι συλλαβές ye, wi, we δεν υπάρχουν στα σύγχρονα ιαπωνικά, εξελίχθηκαν σε e, i, e. Συναντιούνται όμως σε παλιές μεταγραφές ή ονόματα (πχ Yedo, σύγχ. Edo)\n!! Το wo διατηρείται ορθογραφικά μόνο για μια συγκεκριμένη γραμματική χρήση, αν και προφέρεται κι εκεί σαν ο. Σε παλιότερες μεταγραφές όπως το Kuro Shiwo ίσως να θέλουμε να το διατηρήσουμε. Στα σύγχρονα ιαπωνικά όμως η φράση είναι Kuro Shio.\n!!! Το ν' είναι το μόνο τελικό σύμφωνο στα ιαπωνικά. Δεν είναι το ίδιο με το ν της σειράς να-νι-νου-νε-νο και συνηθίζεται πριν τα φωνήεντα και το ημίφωνο y να σημειώνεται μια απόστροφος.\nsya/sha σια/συα syu/shu σιου/συου syo/sho σιο/συο\nzya/ja τζα zyu/jo τζο zyo/ju τζου\ntya/cha τσα tyu/chu τσου tyo/cho τσο\nnya νια/νυα nyu νιου/νυου nyo νιο/νυο\nmya μια/μυα myu μιου/μυου myo μιο/μυο\nrya ρια/ρυα ryu ριου/ρυου ryo ριο/ρυο\nkya κια-κυα kyu κιου/κυου kyo κιο/κυο\ngya γκια/γκυα gyu γκιου/γκυου gyo γκιο/γκυο\n!Το ύψιλον μας δίνει την δυνατότητα να διευκρινίσουμε την διαφορά μεταξύ του άρτιου ι (όπως kio) και του ημίφωνου (όπως kyo). Ίσως όμως να μην έχει νόημα στα μάτια του αναγνώστη.\nei εϊ/ε(ε) ou ο(ο)\n!Αυτοί είναι οι μόνοι συνδυασμοί φωνηέντων που δεν προφέρονται όπως γράφονται.\nΤα ei και ou συμβολίζουν μακρά φωνήεντα (όπως και τα aa, ii, uu, ee, oo, που είναι αμέσως αντιληπτά). Το ei προφέρεται από κάποιους σαν δίφθογγος, αλλά όλο και από λιγότερους.\nΑυτό συμβαίνει μόνο στα όρια του μορφήματος όμως. Σε μια σύνθετη λέξη που τελειώνει σε o και ξενικά με u, ή στην κατάληξη ενός ρήματος, προφέρεται οου και έι.\n*Μην ανησυχήσετε πολύ για τον τονισμό. Τα ιαπωνικά δεν έχουν λεξικό τονισμό όπως τα ελληνικά. Το pitch accent διαφέρει αρκετά από περιοχή σε περιοχή, οπότε δεν υπάρχει λόγος να μας ενδιαφέρει εμάς εδώ.\n29-05-2012, 02:18 PM #2\nΑντιγράφηκε από εδώ:\nΠαράδειγμα, στην λέξη tenin δεν είναι ξεκάθαρο αν είναι te-ni-n ή te-n-i-n. Το σωστό είναι το δεύτερο οπότε μπαίνει απόστροφος (δεν θυμάμαι αν μπαίνει πριν ή μετά). Ενώ στην λέξη ninja δεν χρειάζεται απόστροφος διότι μόνο ni-n-ja μπορεί να είναι.\nΤο ύψιλον μας δίνει την δυνατότητα να διευκρινίσουμε την διαφορά μεταξύ του άρτιου ι (όπως kio) και του ημίφωνου (όπως kyo). Ίσως όμως να μην έχει νόημα στα μάτια του αναγνώστη.\nΥπάρχει τέτοιο πράγμα στα ελληνικά; Άρτιο και ημίφωνο "ι".\n20-08-2018, 02:56 PM #5\nΚαι με τα διπλά σύμφωνα τύπου 切った (kitta, έκοψα) τι θα κάνουμε; Θα τα διατηρούμε (εφόσον προφέρονται στα ιαπωνικά) ή όχι; Δηλαδή θα μεταγράφουμε κιττα ή κιτα;\nΕδώ θα πρότεινα να βάζουμε κάποια απόστροφο ανάμεσα από το σ και το φωνήεν, γιατί, είτε sha είτε sa, ο Έλληνας το λέει πάντα σα.\n20-08-2018, 04:35 PM #6\nΓεια σου, Μ. Καλωσόρισες. Δεν ξέρω λέξεις που να έχουν περάσει στα ελληνικά (π.χ. καραόκε, σάκε, τσουνάμι, οριγκάμι, σιάτσου, ζίου ζίτσου, καράτε, τζούντο, σούμο, σαμουράι, κιμονό, νίντζα, χαϊκού) και να έχουμε προβληματιστεί για διπλά σύμφωνα. Αλλά εδώ ο Βούδας γράφεται πια με ένα δ.\n20-08-2018, 04:37 PM #7\nΜε την ευκαιρία, να ένα ωραίο κείμενο που διάβασα πρόσφατα:\n21-08-2018, 03:32 AM #8\nΚαλώς σας βρήκα Νίκελ και υπόλοιποι! Σας διαβάζω όλους κατά καιρούς σε διάφορες αναρτήσεις για ποικίλα θέματα.\nΗ αλήθεια είναι πως, με μια γρήγορη αναζήτηση που έκανα στο λεξικό μου, ο Βούδας είναι Μπουτσου και/ή Χοτοκε και (ευτυχώς!) δεν έχει κάποιο διπλό σύμφωνο.\nΑναφορικά με το κείμενο, το 'χα διαβάσει καιρό πριν. Είναι όντως πολύ ωραίο κείμενο και εξίσου ενδιαφέρον. Όμως είναι ακριβώς το αντίθετο απ' το ζητούμενο.\nΘεωρώ σαν ζητούμενο τη μεταγραφή προς ελληνικά, σωστά; Γιατί ο τίτλος με μπερδεύει.\n21-08-2018, 06:56 AM #9\nΣωστά, αλλά κάπου ήθελα κι εγώ να χώσω τη χαρά μου για το ωραίο ανάγνωσμα.\n21-08-2018, 04:47 PM #10\nΚι εμένα ο τίτλος με μπέρδεψε. Τι θέλει να πει αυτό το "σε Λατινικά";\nΑπ' τη στιγμή που λέει "λατινογραμμένα σύγχρονα Ιαπωνικά" εγώ καταλαβαίνω "σύγχρονα ιαπωνικά γραμμένα με λατινικό αλφάβητο" (προφανώς τα λεγόμενα ρομάτζι) και δίπλα βλέπω να αποδίδεται η προφορά κάθε συλλαβής με ελληνικό αλφάβητο, επομένως καταλαβαίνω ότι μεταγράφονται ιαπωνικά προς ελληνικά.\nΤα λατινικά τι δουλειά έχουν με όλ' αυτά; Είναι αναφορά στο λατινικό αλφάβητο που χρησιμοποιείται στα ρομάτζι; Μα αυτό καλύπτεται με τη λέξη "λατινογραμμένα". Μήπως ο τίτλος χρήζει διευκρίνισης;\nΌσον αφορά τα διπλά σύμφωνα και το παχύ σ, αναγκαστικά στα ελληνικά χάνονται, αφού δεν έχουμε τρόπο να τα σηματοδοτήσουμε. Όπως χάνονται αντίστοιχα πολλοί φθόγγοι άλλων γλωσσών κατά τη μεταγραφή τους στα ελληνικά, αν αυτές οι γλώσσες έχουν φθόγγους που δεν υπάρχουν στα ελληνικά.\nΕμένα μου αρέσει να κρατάω την αντιστοιχία όσο μπορώ (δηλαδή εγώ θα τα έβαζα τα διπλά σύμφωνα), αλλά οι κανόνες της απλογράφησης είναι αμείλικτοι.


Μια Προοδευτική Συμμαχία Μπορεί να Αλλάξει την Ελλάδα - ΠΑΥΛΟΣ ΕΛΕΥΘΕΡΙΑΔΗΣ\n11:17 | 11 Δεκ. 2016\nΗ πρόσφατη συγκριτική αξιολόγηση των ελληνικών σχολείων από τον ΟΟΣΑ έδειξε ότι η ελληνική μέση εκπαίδευση παραμένει στάσιμη ως μια από τις χειρότερες της Ευρώπης.\nΗ κακή ποιότητα της δευτεροβάθμιας παιδείας μας είναι ένα από τα πιο σημαντικά προβλήματα της ελληνικής κοινωνίας. Και όμως το πρόβλημα δεν είναι αντικείμενο πολιτικής αντιπαράθεσης, ενώ τα αντικειμενικά δεδομένα (π.χ. ότι οι εκπαιδευτικοί μας είναι οι χειρότερα αμειβόμενοι αλλά και παράλληλα οι λιγότερο εργαζόμενοι στην Ευρώπη ή ότι το εκπαιδευτικό μας σύστημα είναι από τα πιο συγκεντρωτικά) είναι σχεδόν εντελώς άγνωστα στο ευρύ κοινό.\nΑντί για αυτά, συζητάμε μόνο για τον ρόλο των θρησκευτικών.\nΕίναι πραγματικά εντυπωσιακό ότι επτά χρόνια από το ξέσπασμα της κρίσης συνεχίζουμε να μιλάμε για επουσιώδη πράγματα αλλά να μην εξετάζουμε τα πραγματικά προβλήματα της κοινωνίας μας, αυτά που μας οδήγησαν στην χρεοκοπία και μας κρατούν καθηλωμένους στο περιθώριο της Ευρώπης.\nΑντίθετα, ακούμε τον πρωθυπουργό και πολλούς πολιτικούς αρχηγούς να μιλούν για τα κακά μνημόνια και τις ευθύνες των ευρωπαίων ενώ οι πιο γραφικοί από τους πολιτικούς μας συνεχίζουν να διαδίδουν αστείες συνωμοσιολογίες. Το πολιτικό σύστημα ομφαλοσκοπεί χωρίς πυξίδα.\nΈχουμε κόμματα, όπως η Νέα Δημοκρατία και ο Σύριζα, που έχουν μάθει να είναι μόνο πελατειακά, που συστηματικά υπάρχουν για διορισμούς και για ρουσφέτια και που έχουν μάθει να απευθύνονται μόνο σε στενά συντεχνιακά ή τοπικιστικά συμφέροντα χωρίς αναφορές στο μέλλον της χώρας ή συγκεκριμένες ιδέες για το τι πρέπει να γίνει. Έχουμε και τηλεόραση που συχνά συσκοτίζει, αντί να ενημερώνει, με ημιμάθεια ή προωθώντας επιχειρηματικά συμφέροντα ή κομματική προπαγάνδα, χωρίς καμία εγγύηση δημοσιογραφικής δεοντολογίας και ελάχιστα επαρκείς αναλύσεις των πραγματικών δεδομένων του κόσμου μας. Γι’ αυτό η Ελλάδα, χωρίς να το γνωρίζει, είναι μια από τις πιο άνισες χώρες της Ευρώπης.\nΌσοι φτιάξαμε το Ποτάμι την άνοιξη του 2014 είχαμε την ελπίδα ότι θα ανανεώσουμε την πολιτική ζωή της Ελλάδας. Θέλαμε να πούμε στην ελληνική κοινωνία ότι η διαφθορά δεν είναι κάτι το φυσικό. Ότι μπορεί να καταπολεμηθεί με σωστούς θεσμούς, όπως έγινε αλλού. Θέλαμε να υπερασπιστούμε τους ευρωπαϊκούς θεσμούς της ανοικτής οικονομίας και του κοινωνικού κράτους. Θέλαμε να δούμε παντού σοβαρές εγγυήσεις καταπολέμησης του νεποτισμού (οικογενειακού ή κομματικού). Θέλαμε να δούμε το πολιτικό μας σύστημα να λογαριάζει ολόκληρη την ελληνική κοινωνία, όχι μόνο τον μικρόκοσμο των ευγενών προαστείων των Αθηνών.\nΔυστυχώς το Ποτάμι, παρά τον αρχικό ενθουσιασμό που προκάλεσε στον χώρο της προοδευτικής και φιλοευρωπαϊκής Ελλάδας, δεν κατάφερε να πετύχει τους στόχους του. Σήμερα διαρκώς συρρικνώνεται.Αντί να ενώσουμε το χώρο μας, καταφέραμε να διώχνουμε πολύτιμα στελέχη. Η άποψή μου είναι ότι την ευθύνη για την κατάσταση στο Ποτάμι την φέρει ακέραιη ο Σταύρος Θεοδωράκης.\nΌπως είπα και στο Συνέδριο του Ποταμιού, ο Σταύρος παρά τις σωστές ιδέες του και τα προσωπικά του χαρίσματα, δεν άφησε το κόμμα να αναπτυχθεί στην περιφέρεια, δεν στήριξε την εσωκομματική δημοκρατία και -λόγω της δικής του δυσπιστίας προς τους βουλευτές - δεν έφτιαξε μια συνεκτική ομάδα εκπροσώπων του κόμματος ώστε το Ποτάμι να έχει μια πλήρη και σοβαρή εναλλακτική πρόταση εξουσίας ανά υπουργείο. Τέλος, και ίσως πιο σημαντικό, δεν κράτησε σταθερή στάση έναντι του Τσίπρα. Ο Σταύρος Θεοδωράκης δεν είδε ότι ο Τσίπρας ήταν από την αρχή ένας δημαγωγός που ήταν βέβαιο ότι θα κατέστρεφε την οικονομία με τα ψέματά του προς το εσωτερικό και τις απειλές προς την ΕΕ.\nΟ σκεπτικισμός που είχαμε πολλοί δικαιώθηκε από τις εξελίξεις και την συμπόρευση του Σύριζα με την ακροδεξιά κατά την κυβερνητική του θητεία. Οι λάθος αποφάσεις όμως πληρώνονται, και το Ποτάμι έχασε στις εκλογές το ένα τρίτο των ψηφοφόρων του από τον Ιανουάριο μέχρι τον Σεπτέμβριο του 2015. Χάσαμε την εμπιστοσύνη της προοδευτικής Ελλάδας, επειδή δεν γίναμε αξιόπιστο εμπόδιο στον λαϊκισμό. Αυτές είναι όμως οι ευθύνες της ηγεσίας. Γι αυτό στο Συνέδριο του Φεβρουαρίου υποστήριξα ότι η ηγεσία έπρεπε να αποχωρήσει και να αφήσει το Ποτάμι να αλλάξει ώστε να ανακάμψει. Το Συνέδριο διαφώνησε.\nΣέβομαι φυσικά τις αποφάσεις του και γι αυτό παραμένω απλό μέλος στο Ποτάμι. Δυστυχώς όμως η φθίνουσα πορεία συνεχίστηκε. Το σχέδιο του Σταύρου για ένα «κοινοβούλιο του Κέντρου» απέτυχε και αυτό. Η κάθοδος συνεχίζεται με τις αποχωρήσεις τριών βουλευτών μας. Δεν μου προκαλεί καμία ικανοποίηση η σκέψη ότι όσα είπα στο Συνέδριο επαληθεύθηκαν.\nΣήμερα όμως έχουμε όλοι ευθύνη για το μέλλον της χώρας.Είτε οι εκλογές γίνουν σήμερα, είτε γίνουν σε τρία χρόνια, η ευθύνη μας είναι η ίδια. Η κατάρρευση του Σύριζα δημιουργεί ένα τεράστιο πολιτικό κενό που ενδεχομένως να καλύψουν νέοι ή και παλιοί λαϊκιστές. Όσοι όμως πιστεύουμε σε μια διαφορετική πορεία, δεν μπορούμε να μένουμε παρατηρητές. Η χώρα δεν χρειάζεται περισσότερους σχολιαστές. Δεν αρκεί η αφ’ υψηλού κριτική, ούτε και η ικανοποίηση ότι είμαστε ένα μικρό κόμμα διαμαρτυρίας. Η χώρα μπορεί να αλλάξει.\nΘα αλλάξει όμως μόνο με σκληρή και μεθοδική δουλειά, ώστε να είμαστε έτοιμοι στις εκλογές, τόσο με τις ιδέες μας όσο και με την περιφερειακή μας οργάνωση. Χρειάζεται να ενώσουν τις δυνάμεις τους προοδευτικοί Έλληνες παντού σε όλη την Ελλάδα, ό,τι και αν ψήφισαν το 2015. Χρειάζεται να βρεθούμε και να μελετήσουμε τις λύσεις που υπάρχουν. Η πτώση του κ. Τσίπρα δείχνει ότι η εποχή της δημαγωγίας μπορεί και να έχει περάσει. Η χώρα είναι έτοιμη για μια σοβαρή και αξιόπιστη εναλλακτική πρόταση εξουσίας.\nΠρέπει όμως να μπορέσουμε να εξηγήσουμε πώς ακριβώς η Ελλάδα θα γίνει μέσα στο επόμενο κοινοβούλιο μια ανοικτή κοινωνία, με εξωστρεφή οικονομία, πλήρες κοινωνικό κράτος και ισχυρούς θεσμούς ενάντια στη διαφθορά.\nΠάνω σε αυτές τις αρχές πρέπει να στηθούν οι βάσεις για ένα νέο μεγάλο, προοδευτικό κόμμα, για μια πραγματικής προοδευτική συμμαχία του οποίου αρχικός κορμός θα πρέπει να είναι το Ποτάμι. Στην προοδευτική αυτή συμμαχία χώρο έχουν και νέοι πολιτικοί, όπως οι 42 υποψήφιοι ευρωβουλευτές του Ποταμιού το 2014, αλλά και παλαιοί πολιτικοί, όπως οι Γιάννης Ραγκούσης, Άννα Διαμαντοπούλου και Τάσος Γιαννίτσης. Όλοι έχουν κάτι να προσφέρουν, είτε αυτό είναι εμπειρία, είτε είναι νέες ιδέες, φαντασία ή αγωνιστικότητα. Το πώς ακριβώς θα ενωθούν αυτές οι δυνάμεις ας το αποφασίσει η βάση.\nΑς κάνουμε ανοικτές εκλογές για την ηγεσία αλλά και για το συνέδριο του νέου κόμματος με εντελώς ανοικτούς εκλογικούς καταλόγους, με την ευθύνη μιας εφορευτικής επιτροπής στελεχωμένης με πρόσωπα υψηλού κύρους. Ας συμφωνήσουμε εξαρχής σε ένα δημοκρατικό καταστατικό και κανόνες λειτουργίας των περιφερειακών μας οργανώσεων. Το αρχικό σχέδιο που πρότεινε το Ποτάμι προς το ΠαΣοΚ το Σεπτέμβριο, ας γίνει η βάση για έναν βηματισμό προς την ίδρυση της προοδευτικής συμμαχίας είτε θέλει, είτε δεν θέλει να συμμετάσχει το ΠαΣοΚ. Η πρότασή μας ας γίνει προς όλους. Όσοι φτιάξαμε το Ποτάμι το 2014 έχουμε τώρα την ίδια ακριβώς ευθύνη όπως και τότε. Η ανάγκη είναι η ίδια ή και μεγαλύτερη. Το πελατειακό κράτος και ο λαϊκισμός δεν θα ηττηθούν χωρίς αγώνα.\nΠώς αλλιώς θα απελευθερώσουμε τα σχολεία από τα πελατειακά και γραφειοκρατικά εμπόδια που τα κάνουν τα χειρότερα στην Ευρωζώνη; Η στασιμότητα δεν είναι λύση. Τα παιδιά δεν μπορούν να περιμένουν.\n* Ο Παύλος Ελευθεριάδης ήταν υποψήφιος βουλευτής Α’ Αθηνών με το Ποτάμι και υποψήφιος επικεφαλής στο Συνέδριο του Φεβρουαρίου 2016.


Τα καλύτερα 1 καζίνο TopTrend Online 2020 | Λογισμικό τζόγου\nΤο καλύτερο 2 TopTrend Online καζίνο το 2021\nΙστορία του TopTrend\nΤο TopTrend είναι γνωστό για τη θέση του στην ασιατική αγορά. Σύμφωνα με τον εαυτό τους, είναι πρωτοπόροι στην Ασία όπου τα παιχνίδια τους είναι τόσο καλά και δημοφιλή. Όντας μια εταιρεία με επίκεντρο την Ασία, η TopTrend υπερηφανεύεται για τη γενική κατανόηση του ασιατικού πολιτισμού. Το TopTrend είχε έμφαση κουλοχέρηδες τόσα πολλά από αυτά Παιχνίδια βρίσκονται σε αυτήν την κατηγορία.\nΔιαδικτυακό καζίνοΕίχε την ανακάλυψή τους το 1994, όταν η διάσημη «Ελευθέρου Εμπορίου και Επεξεργασίας Νόμος» εισήχθη στην Αντίγκουα και Μπαρμπούντα. Κατά συνέπεια, τα διαδικτυακά καζίνο σημείωσαν άνθηση παγκοσμίως. Η TopTrend είναι σήμερα μια καθιερωμένη εταιρεία που ιδρύθηκε το 2010, αλλά δεν είναι ένας από τους παλαιότερους παρόχους λογισμικού στον κλάδο.\nΕίναι κοινώς αποδεκτό ότι τα διαδικτυακά τυχερά παιχνίδια έχουν πολλά οφέλη. Οι παίκτες μπορούν να παίξουν από την άνεση του σπιτιού τους, οποιαδήποτε στιγμή της ημέρας ή της νύχτας. Δεδομένου ότι τα περισσότερα διαδικτυακά καζίνο προσφέρουν δωρεάν ga χωρίς οικονομική υποχρέωση και προσφέρουν γενναιόδωρα μπόνους καλωσορίσματος για να προσελκύσουν παίκτες. Οι παίκτες μπορούν να συγκεντρώσουν πόντους γρήγορα, αυτά με τη σειρά τους μπορούν να χρησιμοποιηθούν ως δωρεάν περιστροφές ή επιπλέον παιχνίδια.\nΌποτε αποφασίσετε να στοιχηματίσετε στο διαδίκτυο, είναι σημαντικό να βρείτε ένα ασφαλές και αξιόπιστο διαδικτυακό καζίνο που διαθέτει άδεια και αξιόπιστο. Πληροφορίες σχετικά με την άδεια καζίνο βρίσκονται συνήθως στο κάτω μέρος της αρχικής σελίδας του καζίνο. Τα ασφαλή καζίνο προσφέρουν ασφαλείς επιλογές πληρωμής, καταθέσεις και δίκαιες πληρωμές. Χρησιμοποιούν αποτελεσματική τεχνολογία κρυπτογράφησης και ρυθμίζονται από μια ανεξάρτητη αρχή τυχερών παιχνιδιών με καλή φήμη.\nΕίναι σημαντικό να θυμόμαστε ότι τα τυχερά παιχνίδια είναι μια ψυχαγωγική δραστηριότητα, όχι ένα μέσο για να κερδίσετε χρήματα. Ποτέ μην στοιχηματίζετε ή παίζετε με περισσότερα χρήματα από όσα μπορείτε εύκολα να χάσετε. Είναι καλή ιδέα να θέσετε ένα όριο και να τηρήσετε αυτό. Παρακαλώ, μην μπείτε στον πειρασμό να προσπαθήσετε να κερδίσετε ξανά τις απώλειές σας.\nOnline καζίνο με λογισμικό TopTrend\nΚαζίνο για κινητά με λογισμικό TopTrend\nLive καζίνο με λογισμικό TopTrend


Ψάχνω μια από τα ίδια και όχι μιά από τα γίδια! - Γνωριμίες σε ροζ τηλέφωνα\nΨάχνω μια από τα ίδια και όχι μιά από τα γίδια!\nΠιστός (γενικά), ιδεολόγος, καλλιεργημένος, ρομαντικός και ψάχνω γνωριμίες μια απ τα ίδια (οχι μια απ τα γίδια!). Απλά (τα) πράγματα. Δεν είμαι άνθρωπος που μου αρέσει να μιλάω πολύ και μπαίνω κατευθείαν στο θέμα\nΒρήκα την παραπάνω φράση σε μια ιστοσελίδα γνωριμιών κάνοντας βόλτα στο Ίντερνετ και θέλω να την σχολιάσω.\n“Πιστός (γενικά), ιδεολόγος, καλλιεργημένος, ρομαντικός και ψάχνω γνωριμίες μια απ τα ίδια (οχι μια απ τα γίδια!). Απλά (τα) πράγματα. Δεν είμαι άνθρωπος που μου αρέσει να μιλάω πολύ και μπαίνω κατευθείαν στο θέμα” – έγραφε ο υποψήφιος αναζητητήςερωτικού συντρόφου στο dating site.\nΘα συμφωνήσω μαζί του στο 100%. Αν και οι γκόμενες αγαπούν το μπλά μπλά, το γνήσιο καμάκι πρέπει να ξέρει να ελέγχει την ποσότητα του λέγειν.\nΈνας άλλος τύπος είχε γράψει το εξής ” η τσιπούρα, η μαστούρα και η καψούρα Πλερώ”. Θα συμφωνήσω και εδώ καθώς σε καμιά ταβέρνα δεν θα σου δώσουν τσιπούρα να φας χωρίς να την πληρώσεις. Αλλού στην κανονική της τιμή αλλού, “πιάνο μπαρ, πιάνω κό…. κτλ”. Για μαστούρα δεν το συζητάμε. Με το γραμμάριο πάει η τιμή, εκεί δεν έχει “βάλε ένα κιλό μπάρμπα”. Πλερώ… γιατί αν δεν πλερώ…. φάει ξύ…..\nΣτην καψούρα τα φράγκα θα τα φάνε τα μπουζούκια, τα σκυλόμπαρα, τα κωλάδικα στην Εθνική και το αντικείμενο της καψούρας βέβαια. Αν είναι καπάτσα θα σου φάει πολλά, αν έχεις περισσότερα θα σου τα φάει και εκείνα. Αχόρταγη, ξέροντας την τιμή της και την καψούρα σου σε αναζητά σε ιστοσελίδες γνωριμιών για να σε κάνει σκύλο της. Να της πληρώνεις τα γούστα, τα λούσα και τα κέφια της και να απολαμβάνεις την παρέα της όταν και όποτε μπορεί εκείνη.\nAuthor GnorimiesPosted on December 9, 2010 May 3, 2012 Categories Αστείες γνωριμίες\nPrevious Previous post: Βραχιόλι του σεξ!\nNext Next post: Masturbation kit


Ενοικιαζόμενα Δωμάτια "ΑΘΗΝΑ"\nΚαλώς ήρθατε στη Μηλίνα\nΧαρείτε τη φύση και γεμίστε τις μπαταρίες σας\nΕνοικιαζόμενα Δωμάτια "Αθηνά" - Μηλίνα Νότιο Πήλιο\nΠατήστε στην εικονα να δείτε το βίντεο\nΠαρ' ότι απέχει από τον Βόλο μόλις 49 χλμ. είναι ένα μικρός παράδεισος ησυχίας και γαλήνης. Κατά μήκος της θαλάσσιας περιοχής του χωριού, υπάρχουν κάποια ερημονήσια, όπου μπορείτε να τα επισκεφτείτε με σκάφος, δικό σας η ενοικιαζόμενο και να κολυμπήσετε στις απόμερες παραλίες, απολαμβάνοντας την γαλήνη της θάλασσας.\nΑξέχαστη εμπειρία εξυπηρέτησης\nΟ "ξενώνας Αθηνά" βρίσκεται στο παραθαλάσσιο θέρετρο Μηλίνα. Διαθέτουμε εξαιρετικά δωμάτια για μια άνετη και ευχάριστη διαμονή κατά την διάρκεια της επίσκεψης σας στο Πήλιο.\nΠεριμένουμε τις κρατήσεις σας\nΞενών "ΑΘΗΝΑ" Καλώς ήρθατε στην Πανέμορφη Μηλίνα


Αν θες να αλλάξει η ερωτική σου ζωή σταμάτα να κάνεις αυτά τρία πράγματα\nΑν θες να αλλάξει η ερωτική σου ζωή σταμάτα να κάνεις αυτά τρία πράγματα Αν θες να αλλάξει η ερωτική σου ζωή σταμάτα να κάνεις αυτά τρία πράγματα\nΜικρές συμβουλές για να βελτιωθεί η σεξουαλική σου ζωή!\nΑν τα τελευταία χρόνια δεν συμβαίνει τίποτα πραγματικά όμορφο στη ζωή σου, ή αν η ψυχολογία και ο αρνητισμός σου δεν σε αφήνει να βρεις κάποιον αξιόλογο σύντροφο στη ζωή σου, κάποια πράγματα θα πρέπει να τα αλλάξεις!\n1. Σταμάτα να λες: «Όλους τους καλούς τούς έχουν πάρει άλλες»\nΔεν θα σε βοηθήσουν καθόλου οι αρνητικές δηλώσεις. Δεν θα βρεθεί ο σύντροφος πιο νωρίς! Να κάνεις μόνο θετικές δηλώσεις. Αυτές είναι που δημιουργούν μια ωραία ατμόσφαιρα και φέρνουν στη ζωή μας πιο εύκολα αυτό που αναζητούμε.\n2. Μην είσαι 100% σίγουρη πως «Όταν θα σταματήσεις να ψάχνεις την αγάπη τότε θα εμφανιστεί μπροστά σου»\nΈχεις ακούσει αυτή την ατάκα πολλές φορές στη ζωή σου. Μπορεί όντως να λειτούργησε σε κάποιους ανθρώπους. Αυτό δεν σημαίνει ότι θα συμβεί και με σένα. Ωστόσο, οι ειδικοί σε θέματα σχέσεων, είναι ξεκάθαροι: Μη σταματήσεις να ψάχνεις την αγάπη και έχε υπόψη σου ότι οι σχέσεις για να στεριώσουν θέλουν δουλειά!\n3. Μην απορρίπτεις άτομα επειδή «δεν ένιωσες κάποια σπίθα από την αρχή»\nΗ σπίθα μπορεί να καθυστερήσει λίγο... Δεν ανάβει πάντα από το πρώτο ραντεβού. Ο έρωτας εμφανίζεται κάποιες φορές λίγο καθυστερημένα και το μόνο προαπαιτούμενο είναι να περνάς καλά με τον άνθρωπο που έχεις απέναντί σου και να σε κάνει να γελάς. Όλα τα άλλα θα έρθουν σιγά σιγά.


Τα 10 καλύτερα ξενοδοχεία κοντά σε: Man from Snowy River Hotel\nΤα καλύτερα ξενοδοχεία κοντά σε: Man from Snowy River Hotel, Perisher Valley\nMan from Snowy River Hotel: Διαβάστε κριτικές\nΦίλτροΣε οποιαδήποτε απόσταση από: Man from Snowy River Hotel\n14,7 χλμ. από Man from Snowy River Hotel\n17,6 χλμ. από Man from Snowy River Hotel\n17,7 χλμ. από Man from Snowy River Hotel\n18,4 χλμ. από Man from Snowy River Hotel\nSiesta Villa Motor Inn 56 Jerrara Dr, Jindabyne, Νέα Νότια Ουαλία 2627, Αυστραλία\n21,2 χλμ. από Man from Snowy River Hotel\n21,5 χλμ. από Man from Snowy River Hotel\n37,8 χλμ. από Man from Snowy River Hotel\n65,6 χλμ. από Man from Snowy River Hotel\n65,7 χλμ. από Man from Snowy River Hotel\n66,1 χλμ. από Man from Snowy River Hotel\n66,4 χλμ. από Man from Snowy River Hotel\n66,5 χλμ. από Man from Snowy River Hotel\n66,6 χλμ. από Man from Snowy River Hotel\n67,0 χλμ. από Man from Snowy River Hotel\n67,1 χλμ. από Man from Snowy River Hotel\n67,7 χλμ. από Man from Snowy River Hotel\n67,8 χλμ. από Man from Snowy River Hotel\n0,2 χλμ. από Man from Snowy River Hotel\n0,3 χλμ. από Man from Snowy River Hotel\n0,5 χλμ. από Man from Snowy River Hotel\n1,9 χλμ. από Man from Snowy River Hotel\n2,1 χλμ. από Man from Snowy River Hotel\n5,8 χλμ. από Man from Snowy River Hotel\n6,2 χλμ. από Man from Snowy River Hotel\n8,3 χλμ. από Man from Snowy River Hotel\nKosciuszko Road | Wilsons Valley, Kosciuszko National Park, Perisher Valley, Νέα Νότια Ουαλία 2627, Αυστραλία\n12,1 χλμ. από Man from Snowy River Hotel\nWinterhaus Lodge 11 Alpine Way, Thredbo Village, Kosciuszko National Park, Νέα Νότια Ουαλία 2625, Αυστραλία\n14,5 χλμ. από Man from Snowy River Hotel


Καλή διατροφή: Πώς πρέπει να τρώς ώστε να γυμνάζεσαι σωστά - Διατροφή -\nΚαλή διατροφή: Πώς πρέπει να τρώς ώστε να γυμνάζεσαι σωστά\n20 Μαρτίου 2017, 09:56\nΗ καλή διατροφή είναι ουσιαστική ιδιαίτερα αν έχεις μόλις ξεκινήσει να γυμνάζεσαι. Ένα καλό πρόγραμμα διατροφής θα σε γεμίσει ενέργεια, θα σε βοηθήσει να γυμναστείς σωστά χωρίς ενοχλήσεις ή πόνους στους μύες.\nΔΙΑΒΑΣΕ ΑΚΟΜΗ: Αθλητική διατροφή\nΤα επίπεδα των θερμίδων αντιστοιχούν στις ενεργειακές ανάγκες του σώματος. Τρώγοντας σωστά ένας αθλητής, ακόμα και όταν δεν προπονείται συστηματικά, δεν αυξάνει το σωματικό του βάρος (αλλά και τα ποσοστά λίπους) αποτρέποντας παράλληλα την διάσπαση του μυϊκού ιστού.\nΗ σωστή ενυδάτωση είναι απαραίτητη πριν, κατά τη διάρκεια και μετά την άσκηση. Η κατανάλωση 5 με 7 ml νερού ή αθλητικών ποτών, ανά κιλό σωματικού βάρους, τέσσερις ώρες πριν από την άσκηση. Αυτό δίνει επαρκή χρόνο στο σώμα να ενυδατωθεί σωστά και να αποβάλει κάθε περιττό υγρό. Συνιστάται επίσης ένα ποτήρι νερό 15 λεπτά πριν την άσκηση, και στη συνέχεια 200ml έως 300ml για κάθε 15 έως 20 λεπτά δραστηριότητας. Το νερό θεωρείται μια καλή επιλογή ενυδάτωσης για δραστηριότητες που διαρκούν λιγότερο από μια ώρα. Για δραστηριότητες μεγαλύτερης διάρκειας και ιδιαίτερα τις ζεστές ημέρες συνίσταται η κατανάλωση ισοτονικών ροφημάτων, τα οποία όχι μόνο ενυδατώνουν αλλά περιέχουν υδατάνθρακες για ενέργεια και επίσης αναπληρώνουν τους ηλεκτρολύτες, κυρίως το νάτριο και το κάλιο, που αποβάλλονται μέσω του ιδρώτα.\nΗ λήψη 1 με 1,5 γραμμαρίων υδατανθράκων ανά κιλό σωματικού βάρους, είναι απαραίτητη εντός 30 λεπτών μετά τη προπόνηση. Αυτό περιλαμβάνει και 2 ποτήρια νερό για κάθε κιλό που χάνεται μέσω του ιδρώτα. Οι αθλητές επίσης τρώνε ένα snack ανάμεσα στα γεύματα για να διατηρήσουν σταθερά τα επίπεδα ενέργειας και να διατηρήσουν το γλυκογόνο (αποθήκες ενέργειας) στους μύες και στο συκώτι σε υψηλά επίπεδα.\nΔΙΑΒΑΣΕ ΑΚΟΜΗ:Πώς και τι τρώμε όταν θέλουμε να κάνουμε ποδήλατο, τρέξιμο και βάρη\nΞεκινώντας την ημέρα χωρίς ενέργεια κάνετε τους μύες να υπολειτουργούν, το μυαλό αδυνατεί να συγκεντρωθεί, και το στομάχι αργεί να χωνέψει. Ένα ελαφρύ πρωινό, αθλητικά ποτά ή οι μπάρες δημητριακών βελτιώνουν την πρωινή γυμναστική. Κάποιοι αθλητές χρειάζεται να εκπαιδεύσουν το στομάχι τους, όπως ακριβώς κάνουν με το σώμα τους, για να ανεχθούν τον ανεφοδιασμό πριν από την πρωινή τους προπόνηση.\nΟι αθλητές για να φτάσουν στο καλύτερό τους επίπεδο, δεν παραλείπουν γεύματα. Τρώνε τρία γεύματα την ημέρα, τα οποία περιέχουν το λιγότερο τρεις ομάδες τροφών. Κάθε γεύμα περιλαμβάνει μια καλή πηγή πρωτεϊνών (γάλα με χαμηλά λιπαρά, γιαούρτι, τυρί, κρέας ή όσπρια) για να βοηθήσουν την ανάπτυξη και την αποκατάσταση των μυών. Επιλέγουν φρούτα και λαχανικά, που είναι πλούσια σε αντιοξειδωτικά και μέταλλα, όπως ο σίδηρος και το κάλιο, τα οποία βοηθούν στην καλή σύσπαση των μυών. Επίσης φροντίζουν να λαμβάνουν ωμέγα 3 λιπαρά και να καταναλώνουν ξηρούς καρπούς, βοηθώντας έτσι τη καρδιαγγειακή λειτουργία.\nΓια να μπορέσει το σώμα σας να αποδώσει προπονητικά τα μέγιστα, θα πρέπει να αυξήσετε το χρόνο άσκησης, να πιστέψετε στις ικανότητές σας, και να κάνετε σωστές διατροφικές επιλογές 9 στις 10. Αυτό αφήνει 10% των συνολικών ημερήσιων θερμίδων για διακριτικές απολαύσεις. Αυτό σημαίνει ότι από τις 2,400 θερμίδες που καταναλώνετε ημερησίως οι 240 από αυτές μπορούν να είναι από ένα πακέτο Μ&Μ, ή 4 1/2 γεμιστά μπισκότα, ή κάτι λιγότερο από ένα φλιτζάνι παγωτό βανίλια.\nΠολλοί αθλητές υποστηρίζουν ότι έφτασαν στις κορυφαίες τους επιδόσεις όταν σταμάτησαν να «τρώνε ότι να' ναι» και άρχισαν να «τρώνε ώστε να εκτελούν την άσκηση». Ενσωματώστε αυτά τα χαρακτηριστικά στο δικό σας διατροφικό πρόγραμμα. Τρώτε με ένα σκοπό - επιτύχετε τη καλύτερη δυνατή επίδοση σας!\nΚριτικές για Καλή διατροφή: Πώς πρέπει να τρώς ώστε να γυμνάζεσαι σωστά


Κατσανιώτης: Γιατί θεωρώ καλύτερο για Πρόεδρο της Δημοκρατίας τον Α. Σαμαρά\nΓια μένα ο καταλληλότερος για Πρόεδρος της Δημοκρατίας είναι ο Αντώνης Σαμαράς…». Τον πρώην πρωθυπουργό πρότεινε ο βουλευτής Αχαΐας της Νέας Δημοκρατίας Ανδρέας Κατσανιώτης σε τηλεοπτικές συζητήσεις, για το ανώτατο πολιτειακό αξίωμα. Η «Π» επικοινώνησε μαζί του και του ζήτησε να αιτιολογήσει για ποιους λόγους πιστεύει ότι ο Α. Σαμαράς είναι ιδανικός για την Προεδρία της Δημοκρατίας.\nΟ Α. Κατσανιώτης μάς απάντησε ότι ο Α. Σαμαράς συγκεντρώνει, κατά την εκτίμησή του, όλα τα χαρακτηριστικά που απαιτεί ο θεσμικός ρόλος του Προέδρου. «Είναι ένας πολιτικός που αντιλαμβάνεται τον ρόλο του και τη διάκριση των εξουσιών. Επιπλέον, διαθέτει εμπειρία» μας είπε και πρόσθεσε ότι την πολιτική διαδρομή του πρώην πρωθυπουργού διακρίνει ένα εθνικό πρόσημο.\nΠώς εννοεί το «εθνικό πρόσημο»; Μας απάντησε λέγοντας ότι ο Α. Σαμαράς έχει συνδέσει την πορεία του στα πολιτικά πράγματα με τα εθνικά θέματα, τα οποία και συνέδεσε ο Α. Κατσανιώτης με την γεωπολιτική κατάσταση που διαμορφώνεται στην ευρύτερη περιοχή. Μάλιστα, ο Α. Κατσανιώτης έκανε ένα επιπλέον βήμα, λέγοντας ότι χρειάζεται να βρίσκεται στον προεδρικό θώκο ένας πολιτικός που να μπορεί να εκφωνήσει ξανά τον ιστορικό λόγο που εκφώνησε ο Κωστής Στεφανόπουλος στις 19 Νοεμβρίου 1999 προς τον Μπιλ Κλίντον με την απαραίτητη επικαιροποίηση. Επεσήμανε, δε, ότι ο Α. Σαμαράς έκανε πράξη την πολιτική συναίνεση την περίοδο της συγκυβέρνησης.\n«Μπορεί να υπάρχουν και άλλα πρόσωπα» πρόσθεσε ο βουλευτής, τα οποία όμως δεν έχουν τεθεί στο δημόσιο διάλογο. Ο Α. Κατσανιώτης λέει ότι, σήμερα, υπάρχει η πρόταση για τον Προκόπη Παυλόπουλο εκ μέρους του ΣΥΡΙΖΑ και η δική του.\nΕπισημαίνει ότι και τα δύο πρόσωπα προέρχονται από τον κεντροδεξιό χώρο, «εφόσον υιοθετούμε πολιτικούς όρους». Ο αχαιός πολιτικός εκτιμά ότι δεν είναι τυχαίο, καθώς σε όλες τις τελευταίες εκλογικές αναμετρήσεις (εθνικές, ευρωεκλογές, αυτοδιοικητικές) επικράτησε η ΝΔ και οι ιδέες της. Συνεπώς, πιστεύει ότι και ο επόμενος Πρόεδρος της Δημοκρατίας θα πρέπει να προέρχεται από τον ίδιο χώρο. «Δεν πρόκειται για ένα καπρίτσιο της κεντροδεξιάς…» σχολίασε.


Σε λειτουργία μπήκαν τα τρία μηχανήματα κατά του COVID-19 στο Γ.Ν. Κορίνθου, δωρεά της εταιρίας ΕΥΡΩΠΤΗΝΟΤΡΟΦΙΚΗΣ Α.Ε - KorinthosTV\nΣε λειτουργία μπήκαν τα τρία μηχανήματα κατά του COVID-19 στο Γ.Ν. Κορίνθου, δωρεά της εταιρίας ΕΥΡΩΠΤΗΝΟΤΡΟΦΙΚΗΣ Α.Ε\nΤΟ ΝΟΣΟΚΟΜΕΊΟ ΚΟΡΊΝΘΟΥ ΟΠΛΙΖΕΤΑΙ ΚΑΤΆ ΤΟΥ CovitΤο Ευχαριστώ του Διοικητή Γρ. Καρπουζη προς τον Χρ ΤσαουσηΑπό σήμερα το Νοσοκομείο μας προσέθεσε στην “φαρέτρα” του και άλλα τρία μηχανήματα κατά του COVID! Διαθέτουμε πλέον και μηχάνημα μοριακής ανάλυσης!Ευχαριστούμε τον Χρήστο Τσαούση που μας μας όπλισε!Κάθε μέρα και καλύτεροι!!\nΟ διοικητής του νοσοκομείου Κορίνθου Γρ. Καρπούζης ευχαρίστησε τον Κορίνθιο επιχειρηματία Χρήστο Τσαούση για την μεγάλη δωρεά του στο Νοσοκομείο Κορίνθου.\nΗ Διοίκηση και το προσωπικό του Γενικού Νοσοκομείου Κορίνθου\nεκφράζει ολόψυχα τις ευχαριστίες της στην εταιρεία ΕΥΡΩΠΤΗΝΟΤΡΟΦΙΚΗ\n– Χ.Β. ΤΣΑΟΥΣΗΣ Α.Ε. για την μεγάλη ευαισθησία και το ανθρώπινο πρόσωπο της στην κοινωνία, θεωρώντας καθήκον της να ενισχύσει το σύστημα υγείας, στις έκτακτες ανάγκες που διέρχεται η χώρας μας, με μια\nτεράστια δωρεά ειδών ειδικού νοσοκομειακού εξοπλισμού στο Γ.Ν. Κορίνθου και συγκεκριμένα :\nΑυτόματο μοριακό αναλυτή CeneXpert του οίκου Cepheid των ΗΠΑ\nγια ποιοτική ανίχνευση του SARS-COV-2 του ιού που προκαλεί το\nCovid-19, της εταιρείας ΔΕΛΤΑ ΙΑΤΡΙΚΗ ΑΕ.\nΘάλαμο κάθετης νηματικής ροής, βιολογικής ασφάλειας CLASSII\nμοντέλο ΒΙΟ ΙΙ ADVANCE PLAUS 4 και βάσης στήριξης 770mm της\nεταιρείας ΤΕΧΝΟΔΙΑΓΝΩΣΗ Μ ΕΠΕ Techno Lad0020.\nΕπικροτούμε και θαυμάζουμε την αλληλεγγύη της πιο πάνω χορηγού\nμας απέναντι στην κοινωνία, όπως αποδεικνύεται από την ανωτέρω κοινωνική προσφορά της. Γνωστοποιούμε επίσης ότι πολύ σύντομα, με την παραλαβή του παραπάνω εξοπλισμού, το Γ.Ν. Κορίνθου θα έχει την δυνατότητα εντός χρονικού διαστήματος μιας περίπου ώρας να εξάγει αποτελέσματα για τους εκτάκτως προσερχόμενους στο νοσοκομείο μας ασθενείς.\nPrevious ΤΩΡΑ: Φωτιά στην Αρχαία Νεμέα κοντά σε σπίτια (φώτο)\nNext ΕΣΠΑΣΕ ΚΑΘΕ ΡΕΚΟΡ ΤΟ ΣΕΜΙΝΑΡΙΟ ΤΟΥ ΕΠΙΜΕΛΗΤΗΡΙΟΥ ΓΙΑ ΤΙΣ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ


Νέα προβλήματα για Αργεντινή - Onsports.gr\nΓιάννης Ασκούνης\t07 Οκτωβρίου 2011, 00:53\nΝέα προβλήματα για Αργεντινή\nΟι Σέρχιο Ρομέρο και Μάρτιν Ντεμικέλις ίσως απουσιάσουν από το εναρκτήριο ματς της Αργεντινής στα προκριματικά του Μουντιάλ του 2014 και «πονοκεφαλιάζουν» τον Αλεχάντρο Σαμπέλα.\nΟ πρώτος αποτελεί το σημαντικότερο πρόβλημα του ομοσπονδιακού προπονητή, ο οποίος έχει ήδη αρκετές απώλειες σε σχέση με το αρχικό του πλάνο λόγω τραυματισμών διάφορων διεθνών, αφού θεωρείται ο βασικός τερματοφύλακας. Συγκεκριμένα, ο γκολκίπερ της Σαμπντόρια δεν βρίσκεται στην καλύτερη δυνατή φυσική κατάσταση και λογικά θα αντικατασταθεί από τον Μαριάνο Αντούχαρ της Κατάνια.\nΑπό την άλλη, ο Μάρτιν Ντεμικέλις έχασε τις αισθήσεις του στην προπόνησης της Τετάρτης (05/10) και φαίνεται πως ανοίγει τον δρόμο στον Νίκολας Μπουρντίσο που μπορεί να καλύψει το διαφαινόμενο κενό του. Μάλιστα, ο Σαμπέλα ίσως μετατρέψει το συνηθισμένο του 3-5-2 σε 4-4-2 λόγω της παραπάνω απουσίας.\nΤην Παρασκευή (07/10), οι «αλμπισελέστε» θα αντιμετωπίσουν την Χιλή, με τον συγκεκριμένο τεχνικό ηγέτη να πραγματοποιεί το επίσημο ντεμπούτο του στον πάγκο της εθνικής. Σίγουρα θα ήθελε μεγαλύτερο περιθώριο επιλογών, αλλά το ποδοσφαιρικό ταλέντο στην χώρα της Νότιας Αμερικής είναι ανεξάντλητο, έστω χωρίς τις πρώτες επιλογές.\nΕβδομάδα Ζιλέ και Μπουρντίσο στον Πειραιά\nΟ Ολυμπιακός προετοιμάζεται ήδη για τους αγώνες με την Ριέκα…\nΑν και από τον Ολυμπιακό διαψεύεδεται το γεγονός ότι έχει…\nΜετά το Fiat πήρε… Lamborghini!\nΕίπε να αναβαθμιστεί λιγάκι


Σκληρή απάντηση Αμβρόσιου στον Αρκαλοχωρίου Ανδρέα - ΒΗΜΑ ΟΡΘΟΔΟΞΙΑΣ\nΕνημερώθηκε: 11/06/2020 18:49:19\nΣτο θέμα του αφορισμού και των αντιδράσεων που υπήρξαν επανήλθε ο Μητροπολίτης πρώην Καλαβρύτων Αμβρόσιος.\nΆρειος Πάγος: Παραμένει ένοχος ο Αμβρόσιος – Καταδικαστική η απόφαση για τον πρώην Καλαβρύτων\nΟ Ιεράρχης κάνει λόγο για αγώνα που συνεχίζεται και χαρακτηρίζει την ανακοίνωση της Ιεράς Συνόδου “αμαρτωλή”.\nΠαράλληλα, έστειλε επιστολή στον Μητροπολίτη Αρκαλοχωρίου Ανδρέα τον οποίον χαρακτηρίζει υβριστή\n________Έτσι, λοιπόν, έπειτα από την αμαρτωλού περιεχομένου, δαιμονικής δε εμπνεύσεως, Ανακοίνωση της Ιεράς Συνόδου, κατά την οποίαν ο επιβληθείς Αφορισμός είναι “ανυπόστατος και ανίσχυρος ” με μεγάλη έκπληξη αναγνώσαμε ένα σχετικό άρθρο του Σεβ. Μητροπολίτου Αρκαλοχωρίου (της Κρήτης) κ.κ. Ανδρέα, ο Οποίος τυγχάνει και Καθηγητής της Θεολογικής Σχολής του Αριστοτελείου Πανεπιστημίου Θεσσαλονίκης (Α.Π.Θ.) με τίτλο: “Επισκόπηση: Μεταξύ Κορωνοϊού καί Αφορισμού”. Το άρθρο αυτό αρχικά δημοσιεύθηκε στη Romfea.gr την 25ην Μαΐου, έπειτα δε και στην Εφημερίδα “ΚΙΒΩΤΟΣ” της 4ης ‘Ιουνίου, (σελ. 30-31), το περιεχόμενο του οποίου όχι απλώς μας εξέπληξε, αλλά και βαθύτατα μας πλήγωσε!\n________Έτσι, λοιπόν, η μάχη συνεχίζεται! “Θέλουμε να αγιάσουμε και δεν μας αφήνουν”, καθώς λέγει και η λαϊκή παροιμία! Με κανένα τρόπο δεν μπορούμε να χωνέψουμε τα υβριστικά και ανάδελφα, τα δαιμονικά, λόγια του Σεβασμιώτατου, ο Οποίος γράφει: “Η χάρις του Παρακλήτου δεν έχει σχέση με τα στεγανά ιδεολογικών σκοπιμοτήτων ή αγκυλώσεων. Άλλωστε τα δύο αυτά συνδέονται. Ο δε Νυμφίος της Εκκλησίας Χριστός τραυματίζεται βαθύτατα, όταν Τον εγκλωβίζουμε σε απνευμάτιστες ιδεοληψίες”!!!!\nΕτικέτες: ΑΦΟΡΙΣΜΟΣείπανΜΗΤΡΟΠΟΛΙΤΗΣ ΚΑΛΑΒΡΥΤΩΝ ΑΜΒΡΟΣΙΟΣ\nΟ Αρχιεπίσκοπος Ιερώνυμος στην Πρόεδρο της Δημοκρατίας


Είμαι στα Χάη μου: 2.1.1911: Θάνατος του Παπαδιαμάντη - Την προηγουμένη του αναγγέλθηκε η απονομή αργυρού σταυρού του Σωτήρος.\n2.1.1911: Θάνατος του Παπαδιαμάντη - Την προηγουμένη του αναγγέλθηκε η απονομή αργυρού σταυρού του Σωτήρος.\n100 χρόνια από το θάνατο του Αλέξανδρου Παπαδιαμάντη (1851-1911)\nΟ δε θάνατός του συνέβη ως εξής: Ησθένησε την 29ην Νοεμβρίου του 1910. Την τρίτην ημέραν της ασθενείας του ελιποθύμισε. Όταν δε συνήλθε, "Τι μου συνέβη;" είπε, "Δεν είναι τίποτε/ μια λιποθυμία μικρά" του είπον αι περιστοιχίζουσαι αυτόν τρεις αδελφαί του. "Τόσα έτη", λέγει ο Αλέξανδρος, "εγώ δεν ελιποθύμισα/ δεν εννοείτε ότι αυτά είναι προοίμια του θανάτου μου; Φέρετε αμέσως τον παπά και μην αναβάλλετε". Εθρήνουν τότε αι αδελφαί του, ο δε Παπαδιαμάντης βλέπων αυτάς και συλλογιζόμενος ότι εάν αποθάνη δεν έχουσιν άλλον βοηθόν και συντηρητήν, ταις απέτεινε τους εξής παρηγόρους λόγους: "Έχω καλούς φίλους, οι οποίοι θα εκδώσουν τα έργα μου/ ησυχάσατε φιλόστόργές μου αδελφές". Μετ' ολίγον κληθέντες ήλθον συγχρόνως και ο ιερεύς και ο ιατρός. Ο Παπαδιαμάντης προ πάντων ήτο χριστιανός και χριστιανός ευσεβής, Μόλις λοιπόν είδε τον ιατρόν, είπε εις αυτόν/ "Τι θέλεις εσύ εδώ;" "Ήρθα να σε ιδώ" του λέγει ο ιατρός. "Να ησυχάσης" του λέγει ο ασθενής "εγώ θα κάμω πρώτα τα εκκλησιαστικά (δηλ. θα επικαλεσθώ την βοήθειαν του Θεού) και ύστερα ναρθής εσύ". - "Ήθελα να κάμω το παλληκάρι" έλεγε κατά το διάστημα της ασθενείας του "αλλά την έπαθα". - "Άμα λείψω απ' αυτόν τον κόσμον, τότε θα καταλάβουν πόσον χρήσιμος είμαι", έλεγε κατά τας προ του θανάτου του ημέρας. Είχε σώας τα φρένας του μέχρι τέλους και επεθύμει να συγγράψη διήγημά τι. Ο νους του μέχρι της τελευταίας του αναπνοής ήτο αφιερωμένος εις τον Θεόν. Μόνος του ολίγας ώρας πριν αποθάνη έστειλε να κληθή ο ιερεύς δια να κοινωνήση. "Ξεύρεις! μήπως αργότερα δεν καταπίνω!" έλεγε. - Ήτο παραμονή του θανάτου του και ως τις ειρωνεία του ανηγγέλη η απονομή της παρασημοφορίας του δια του Σταυρού του σωτήρος. - Την εσπέραν της 2ας Ιανουαρίου, παραμονήν του θανάτου του, "Ανάψτε ένα κηρί", είπε, "φέρτε μου ένα βιβλίο" (Σημ. δηλ. εκκλησιαστικόν βιβλίον). Το κηρίον ηνάφθη. Επρόκειτο δε να έλθη και το βιβλίον. Αλλά πάλιν αποκαμών ο Παπαδιαμάντης είπε/ "Αφήστε το βιβλίο/ απόψε θα ειπώ, όσα ενθυμούμαι απ' όξω". Και ήρχισε ψάλλων τρεμουλιαστά "Την χείρα σου την αψαμένην" (Σημ. Είναι τούτον τροπάριον εκ των Ωρών της παραμονής των Φώτων). Αυτό ήτο και το τελευταίον ψάλσιμον του Παπαδιαμάντη, διότι την ιδίαν νύκτα κατά την 2αν μετά το μεσονύκτιον ώραν εξημέρωνε η 3η Ιανουαρίου παρέδωκεν την ψυχήν εις χείρας του Πλάστου.\nΑλ. Παπαδ. ΑΛΛΗΛΟΓΡΑΦΙΑ, σελ. 218-9, "Δόμος)\nΑναρτήθηκε από Μεθόδιος Αργουμέντης στις 1/02/2011


Πέτρινα χρόνια για την αγορά εργασίας στη Μακεδονία | KOZANILIFE.GR\nΤα Κοίλα έχουν το δικό τους site!\nΠέτρινα χρόνια για την αγορά εργασίας στη Μακεδονία\nΕκατόν οδόντα χιλιάδες Θεσσαλονικείς είναι άνεργοι, σύμφωνα με τα στοιχεία του Εργατοϋπαλληλικού Κέντρου. Η ανεργία επίσημα φέτος κυμαίνεται στο 27% με 28%, ανεπίσημα όμως ξεπερνά το 33%, όπως υποστηρίζει ο πρόεδρος του ΕΚΘ, Παναγιώτης Τσαραμπουλίδης. Το 65% εξ αυτών είναι νέοι και γυναίκες. Γερμανία, Καναδάς και Αυστραλία έχουν γίνει καταφύγιο για πολλούς νέους της πόλης. Η μαύρη εργασία φτάνει το 36% και είναι γενικευμένη στους τομείς του επισιτισμού, του τουρισμού και του εμπορίου. Περισσότεροι από 20.000 δουλεύουν εκ περιτροπής ή ως μερικής απασχόλησης, ενώ οι ατομικές συμβάσεις ξεπερνούν το 25%.\n«Η αλήθεια είναι ότι η ανεργία δεν συγκινεί κανέναν. Εχει γίνει πλέον τρόπος ζωής», τονίζει στον «ΑτΚ» ο πρόεδρος του Εργατικού Κέντρου, Γιώργος Ιωαννίδης.\nΗ ανεργία στο νομό φτάνει το 40%. Ενδεικτικό του προβλήματος είναι ότι φέτος κατατέθηκαν 2.000 αιτήσεις για 500 θέσεις Καθαριότητας. Σε άλλες εποχές πολλές θέσεις έμεναν κενές. Σχεδόν όλα τα εργοστάσια στην περιοχή υπολειτουργούν, ενώ πολλοί εργαζόμενοι παραμένουν απλήρωτοι για 5-6 μήνες. Οι εναλλακτικές μορφές απασχόλησης κερδίζουν συνεχώς όλο και περισσότερο έδαφος, με\nτις εταιρίες της περιοχής να απασχολούν συνήθως τους εργαζομένους μόλις για δύο μέρες.\n«Δεν υπάρχει φως και οι νέοι, αν μπορούν να φύγουν, φεύγουν», σημειώνει ο κ. Ιωαννίδης.\nΕπιχειρήσεις λόγω των οικονομικών μέτρων και της υψηλής φορολογίας είτε κλείνουν είτε μετακομίζουν στη Βουλγαρία. Τα τελευταία δύο χρόνια μετακόμισαν στη Βουλγαρία 450 μικρές και μεγάλες επιχειρήσεις όλων των κλάδων. Εκ περιτροπής εργασία, ατομικές συμβάσεις και μερική απασχόληση συνθέτουν την αγορά εργασίας στο νομό. «Ζήτημα υπάρχει και με τις συνθήκες απασχόλησης Βούλγαρων που περνούν καθημερινά τα σύνορα», υπογραμμίζει ο πρόεδρος του Εργατικού Κέντρου, Αλκης Απιδόπουλος. Η ανεργία ξεπερνά το 35%, σύμφωνα με τον ίδιο.\nΗ ανεργία βρίσκεται γύρω στο 30% και ανεβαίνει στη Βέροια, με τους νέους και τις γυναίκες να κρατούν τα ηνία. Σε μείζον θέμα εξελίσσεται η μαύρη εργασία. Οπως εξηγεί ο πρόεδρος του Εργατικού Κέντρου της πόλης, Δημήτρης Ταχματζίδης, «το 2009 η Βέροια είχε 7.000 μετακλητούς αλλοδαπούς που δούλευαν στα χωράφια, 5.000 το 2010 και 4.500 το 2011. Φέτος έχει μόνον 780. Οι υπόλοιποι έρχονται με τουριστική βίζα για διακοπές, δουλεύουν δύο τρεις μήνες χωρίς ασφάλεια και γυρίζουν στις πατρίδες τους. Περισσότερα από 60 μαγαζιά και οικογενειακές επιχειρήσεις έχουν κλείσει στο κέντρο της Βέροιας, ενώ οι ατομικές συμβάσεις φθάνουν το 70% στο νομό».\nΤο 50% αγγίζει το χειμώνα η ανεργία, σύμφωνα με τον πρόεδρο του Εργατικού Κέντρου της πόλης, Θωμά Τσίτση. «Πολλά λουκέτα έχουν μπει στον κλάδο της κλωστοϋφαντουργίας, της επεξεργασίας ξύλου και της κονσερβοποιίας. Πριν από 15 χρόνια στην κλωστοϋφαντουργία απασχολούνταν 4.500 εργαζόμενοι, σήμερα δουλεύουν μόνο 200 άτομα. Στην επεξεργασία ξύλου δούλευαν 1.500 άτομα, φέτος μόλις 200. Στον οδικό άξονα Αλεξάνδρειας-Σκύδρας, όπου δραστηριοποιούνται διαλογητήρια, κάποτε απασχολούνταν για 5-6 μήνες 7.000-8.000 άτομα. Σήμερα δεν ξεπερνούν τα 1.000. Η ανασφάλιστη εργασία έχει «νομιμοποιηθεί», ενώ ατομικές συμβάσεις τρέχουν προς το παρόν μόνο σε μικρές επιχειρήσεις», αναφέρει ο κ. Τσίτσης.\nΞεπερνά το 37%-38% η ανεργία στο νομό Πιερίας. Αν και ακόμη δεν έχει ολοκληρωθεί η τουριστική περίοδος και ενώ ξενοδοχεία και τουριστικές επιχειρήσεις παραμένουν ανοιχτές, η ανεργία δεν υποχώρησε ούτε τους θερινούς μήνες. Η εκ περιτροπής εργασία, δηλωμένη και αδήλωτη, αγγίζει το 50%, ενώ σύμφωνα με τον πρόεδρο του Εργατικού Κέντρου, Βαλάσση Κοτρώνη, όποιος πλέον προσλαμβάνεται, προσλαμβάνεται μόνο με ατομική σύμβαση.\nΗ ανεργία φτάνει το 35% αλλά το πραγματικό νούμερο είναι πολύ μεγαλύτερο, λέει ο πρόεδρος του Εργατικού Κέντρου της πόλης, Γιάννης Γκουράνης. Οικοδομική δραστηριότητα δεν υπάρχει. Μόλις 40-50 άτομα απασχολούνται σε ένα μεγάλο έργο του δήμου για την κατασκευή ποταμοβραχιόνων. Δεκαπέντε κονσερβοποιία και διαλογητήρια έχουν απομείνει στην περιοχή και λειτουργούν εποχιακά, απασχολώντας 3.000-4.000 άτομα. Η μαύρη εργασία θερίζει και φτάνει το 50%, ενώ η πλειοψηφία των εργαζομένων έχει αναγκαστεί να υπογράψει ατομικές συμβάσεις.\nΗ ανεργία είναι πάνω από 50%. Το καλοκαίρι υποχωρεί λίγο λόγω των εργοστασίων κονσερβοποιίας. «Δεν πληρώνει κανένας στο νομό», λέει ο πρόεδρος του Εργατικού Κέντρου της πόλης, Γιώργος Βουδούρης. Επιχειρήσεις κάνουν από 3 εώς 6 μήνες να πληρώσουν, ενώ υπάρχουν και εταιρίες που χρωστούν από το 2009. «Γίνεται πάρτι με την ανασφάλιστη εργασία», υποστηρίζει. Οι περισσότεροι εργαζόμενοι στην περιοχή δουλεύουν εκ περιτροπής, ενώ αυξάνεται συνεχώς το εργοδοτικό κύμα για υπογραφή ατομικών συμβάσεων, κυρίως σε επιχειρήσεις 5-10 ατόμων.\nΤους 15.000 άνεργους έχει φτάσει ο νομός Χαλκιδικής, αν και στην περιοχή λειτουργούν τουλάχιστον 500 ξενοδοχειακές μονάδες. Η ανεργία κυμαίνεται στο 32%, ενώ η ανασφάλιστη εργασία φθάνει το 40%. «Η ΒΑ Χαλκιδική και το άκρο της Σιθωνίας, που δεν έχει ξενοδοχειακές μονάδες είναι… φύλακες της ανεργίας», λέει ο πρόεδρος του Εργατικού Κέντρου, Αγγελος Πράτσας. Πάνω από 500 καταστήματα έκλεισαν φέτος, ενώ 600 άτομα έχασαν τη δουλειά τους στη ΒΙΠΕ Λακκώματος. Οι ατομικές συμβάσεις δεν έχουν εξαπλωθεί.\nΗ ανεργία το 2011 ήταν 28%, ενώ το 2012 σκαρφάλωσε στο 35%. Συνολικά ο νομός έχει 7.500 άνεργους εκ των οποίων το 60%-70% είναι νέοι έως 30 ετών. Οι περισσότερες εταιρίες υπολειτουργούν, μειώνοντας το προσωπικό τους κατά 40%. Η ΔΕΗ, που δραστηριοποιείται στην περιοχή με τρεις υδροηλεκτρικούς σταθμούς, δεν έχει κάνει τα τελευταία χρόνια ούτε μία πρόσληψη, σύμφωνα με τον πρόεδρο του Εργατικού Κέντρου, Στέφανο Μπίρο. «Στο παρελθόν ολόκληρα χωριά όπως το Βαρικό, το Λέχοβο, η Δροσοπηγή και το Ξινό Νερό, ζούσαν από την οικοδομή -πλέον δεν κινείται τίποτα», αναφέρει ο ίδιος.\nΔραματική χαρακτηρίζει την κατάσταση ο πρόεδρος του Εργατικού Κέντρου, Γιώργος Μαλέας. Η ανεργία αυξήθηκε τον τελευταίο χρόνο κατά 5 ποσοστιαίες μονάδες και έφθασε στο 30%. Υπολογίζεται ότι η Καστοριά έχει περίπου 6.000 ανέργους. Πάνω από το 70% των μικρών βιοτεχνιών με γούνες έχουν κλείσει τα τελευταία δύο χρόνια, ενώ οι υπόλοιπες προσπαθούν να επιβιώσουν. Ωστόσο στον κλάδο της γουνοποιίας δεν υπάρχει κρίση. Οπως εξηγούν τοπικοί παράγοντες, η επεξεργασία γουνοποιίας έχει συγκεντρωθεί σε 10-15 επιχειρήσεις. Η συρρίκνωση του εσωτερικού τουρισμού αποτελεί ακόμη ένα πλήγμα για την οικονομία του νομού.\nΤους 6.000 με 7.000 έχουν φθάσει οι άνεργοι στην Πτολεμαΐδα. Η ανεργία συγκρατείται στα επίπεδα του 30% λόγω των εργοστασίων της ΔΕΗ. Εκατό μικρομεσαίες επιχειρήσεις έκλεισαν φέτος, ενώ δεν υπάρχει επιχειρηματίας που να μην κάνει ατομικές συμβάσεις άσχετα με την κίνηση της εταιρίας. Μόνιμο πρόβλημα παραμένει η μαύρη εργασία. Ενδεικτικά από τους 6.000 – 7.000 εργαζομένους που απασχολούνται στα ορυχεία, οι 2.000 περίπου υπολογίζεται ότι είναι ασφαλισμένοι σύμφωνα με τον πρόεδρο του Εργατικού Κέντρου, Τάσο Τσιφλίδη. Οι υπόλοιποι είναι αλλοδαποί που εργάζονται 12-14 ώρες με 10 ευρώ μεροκάματο.\nΑπό τον Γενάρη μέχρι τον Ιούλιο η ανεργία αυξάνεται 1%-2% κάθε μήνα, φθάνοντας το 34% με 35%. Σήμερα είναι καταγεγραμμένοι 19.000 άνεργοι χωρίς να υπολογίζονται αγρότες και μαγαζιά που κλείνουν, σύμφωνα με τον πρόεδρο του Εργατικού Κέντρου, Θανάση Τολιόπουλο. Καθίζηση έχουν υποστεί η οικοδομή, ο τομέας των μετάλλων και των μαρμάρων. Σε μείζον θέμα εξελίσσεται και η απλήρωτη εργασία, με τους εργαζομένους να περιμένουν 4 και 5 μήνες για να πληρωθούν. Την περίοδο 2011-2012 έκλεισαν 200 μικρομεσαίες επιχειρήσεις, ενώ σχεδόν όλες έχουν μειώσει το προσωπικό τους. Μόνο για 500 θέσεις κοινωφελούς εργασίας έκαναν αίτηση 4.000 άτομα πριν ενάμιση περίπου μήνα.\nΔύο μεγάλες επιχειρήσεις όλες και όλες, η Νεογάλ και η Reycap, λειτουργούν στη Δράμα, απασχολώντας πάνω από 100 άτομα η καθεμία. Η ανεργία ξεπερνά το 35%. Το 90% των εργαζομένων απασχολούνταν στον κατασκευαστικό κλάδο, ο οποίος έχει πλέον σβήσει. Σύμφωνα με τον πρόεδρο του Εργατικού Κέντρου, Γιώργο Σαβρίδη αυθημερόν έρχονται αλλοδαποί από τη Βουλγαρία και απασχολούνται το καλοκαίρι στα χωράφια και το χειμώνα σε μερεμέτια. Παίρνουν 10-15 ευρώ μεροκάματο χωρίς ένσημο και αργά το βράδυ φεύγουν. Η επιθεώρηση εργασίας δέχεται καθημερινά αιτήσεις για πάνω από δέκα ατομικές συμβάσεις με μειώσεις 25%.\nΚαλύτερη φαίνεται η κατάσταση στην Καβάλα σε σύγκριση με την υπόλοιπη Μακεδονία, αν και η ανεργία διπλασιάστηκε το τελευταίο χρόνο, αγγίζοντας το 30%. Περισσότερες από 40 μικρές επιχειρήσεις έκλεισαν φέτος, ενώ οι μεγαλύτερες μείωσαν το προσωπικό κατά 20%. Αρκετοί νέοι έχουν ήδη βρει δουλειά στην Αυστραλία. «Παρ” όλα αυτά καταφέραμε να μην προχωρήσουν οι ατομικές συμβάσεις, ιδιαίτερα στον αγροτικό τομέα που αυτήν την εποχή απασχολούνται εκατοντάδες εργαζόμενοι», τονίζει η πρόεδρος του Εργατικού Κέντρου, Αγαθή Βαξεβάνη.


Επιχείρηση διάσωσης λαθρομεταναστών νοτιοανατολικά της Ιεράπετρας – energinews.gr\nΣύμφωνα με πληροφορίες, πρόκειται για ένα ιστιοφόρο στο οποίο επιβαίνουν δεκάδες αλλοδαποί.\nΤο ιστιοφόρο την ώρα που έπλεε 60 ναυτικά μίλια νοτιανατολικά της Ιεράπετρας εξέπεμψε sos καθώς υπήρξε εισροή υδάτων.\nΣτο σημείο έσπευσαν σκάφη του λιμενικού, ιδιώτες καθώς ένα πλωτό ανοικτής θαλάσσης του λιμενικού σώματος και ένα ναυαγοσωστικό όπως και από αέρος ένα ελικόπτερο Super Puma.\nΑπό τις πρώτες ώρες περισυνελλέγησαν περίπου 30 αλλοδαποί οι οποίοι φαίνεται να είναι καλά στην υγεία τους. Υπάρχουν πληροφορίες και για αγνοούμενους χωρίς να έχει επιβεβαιωθεί ακόμα ο αριθμός τους.\nΤο έργο των διασωστών καθιστούν δύσκολο οι καιρικές συνθήκες, καθώς στην περιοχή πνέουν ισχυροί άνεμοι βορειοανατολικοί 7-8 μποφόρ.\nΑπό την πρώτη στιγμή το Υπουργείο Εμπορικής Ναυτιλίας αλλά και το Αρχηγείο του Λιμενικού Σώματος, τα απασχολούν τι τύχη θα έχουν αυτά τα άτομα κάτι που ακόμα δεν έχει αποφασιστεί. Φαίνεται να γίνονται κάποιες πρώτες συνομιλίες με το λιμεναρχείο Ιεράπετρας και την τοπική αυτοδιοίκηση σε περίπτωση που κριθεί αναγκαία η μεταφορά τους και η φιλοξενία τους για τις επόμενες μέρες. Πρακτικά αυτό θα ήταν δύσκολα διαχειρίσιμο καθώς ο Δήμος Ιεράπετρας με την πολιτική προστασία αλλά και τις αρχές της πόλης έχουν ρίξει όλο το βάρος στην κατάσβεση της μεγάλης φωτιάς που καίει δυτικά της πόλης.\nPrevious post:Συνεχίζει να καίει το μεγάλo μέτωπο της πυρκαγιάς – Ξεκίνησε στους Μεσελέρους\nNext post:Υπο μερικό έλεγχο η φωτιά στους Μεσελέρους


does : Γαλλικά » Αγγλικά | PONS\ndoes Γαλλικό λεξικό Oxford-Hachette\ndoes στο λεξικό PONS\ndoes Παραδείγματα από το λεξικό PONS (ελεγχόμενα από το λεξικογραφικό τμήμα)\ndoes στο γαλλικό λεξικό Oxford-Hachette\nΜεταφράσεις για does στο λεξικό Αγγλικά»Γαλλικά (Μετάβαση προς Γαλλικά»Αγγλικά)\nΓια συνώνυμα της λέξης does κάντε κλικ εδώ.\ndoe [Brit dəʊ, Am doʊ] ΟΥΣ\nΓια συνώνυμα της λέξης doe κάντε κλικ εδώ.\ndoe-eyed [Am ˈdoʊˌaɪd] ΕΠΊΘ\nΓια συνώνυμα της λέξης doe-eyed κάντε κλικ εδώ.\nDOE ΟΥΣ Am abrév\nJohn Doe ΟΥΣ Am\nΓια συνώνυμα της λέξης John Doe κάντε κλικ εδώ.\nΜεταφράσεις για does στο λεξικό Γαλλικά»Αγγλικά (Μετάβαση προς Αγγλικά»Γαλλικά)\ndoe [dəʊ, Am doʊ] ΟΥΣ


Online Παιχνίδι Φιλί στο Θέατρο. Παίξτε το παιχνίδι online δωρεάν Φιλί στο Θέατρο. Κατεβάστε το παιχνίδι Φιλί στο Θέατρο. Παιχνίδια Αστείος - gr.zazaplay.com\nΑπογευματινή βόλτα με τους αγαπημένους στο θέατρο, αυτό είναι ό, τι είναι απαραίτητο για ένα ζευγάρι των εραστών για έναν καλό χρόνο.\n© sgames.org -. Δωρεάν online παιχνιδιών Φιλί στο Θέατρο () σε απευθείας σύνδεση κόσμο παιχνιδιού παιχνίδι λάμψης Φιλί στο Θέατρο για δωρεάν. Μην ξεχάσετε να αξιολογήσετε αυτό το παιχνίδι Φιλί στο Θέατρο και να μοιραστούν αυτό το παιχνίδι με τους καλύτερους φίλους σας.\nΠαιχνίδι Φιλί στο Θέατρο σε απευθείας σύνδεση\nΠεριγραφή του παιχνιδιού Φιλί στο Θέατρο γραμμή. Πώς να παίξετε το παιχνίδι online Απογευματινή βόλτα με τους αγαπημένους στο θέατρο, αυτό είναι ό, τι είναι απαραίτητο για ένα ζευγάρι των εραστών για έναν καλό χρόνο. Και αν έχετε περισσότερο χώρο, και στην τελευταία σειρά, στη συνέχεια, πώς μπορεί κανείς να αντισταθεί δεν το υπέροχο φιλί. Ακριβώς κακή τύχη, φιλί του που ενοχλούν τους άλλους θεατές για να παρακολουθήσουν την παρουσίαση. Χρησιμοποιήστε το ποντίκι για να σταματήσει φιλί, όταν κάποιος κοιτάζει.\nΒαθμολογήστε αυτό το παιχνίδι: Παίχθηκε: 15683\nΦιλί στο Θέατρο ( Ψηφοφορίες574, Δευτεροβάθμια Βαθμολογία: 4.55/5)


“Που να τα πω” // Δείτε το νέο video του Βασίλη Δήμα – Music Hunter\nΟ Βασίλης Δήμας είναι ένας καλλιτέχνης που έχει ξεχωρίσει τα δυο τελευταία χρόνια για την φωνή του και τα τραγούδια του αλλά και για τις εμφανίσεις του στην Ελλάδα και στο εξωτερικό. Το νέο του single τιτλοφορείται “Που Να Τα Πω” σε μουσική και στίχους του ίδιου, ενώ η ενορχήστρωση και η παραγωγή έχουν την σφραγίδα του Ανδρέα Γιατράκου.\nΠρόκειται για μια όμορφη μπαλάντα και το video πραγματοποιήθηκε υπό τις σκηνοθετικές οδηγίες του Χρήστου Γιατράκου στην Ορεινή Αρκαδία. Ο Βασίλης Δήμας συνεχίζει τις πετυχημένες του εμφανίσεις στον Βοτανικό κάθε Παρασκευή και Σάββατο ενώ τις Πέμπτες δίνει το δικό του «χρώμα» στην Θεσσαλονίκη και στο «Χρώμα Bar».\nVasilis Dimas Βασίλης Δήμας\nΚυκλοφόρησε το νέο video της Shakira || Δείτε το “Nada”


47χρονος πέθανε αβοήθητος μέσα σε τουαλέτα του Νοσοκομείου\nΣΟΚ στο Νοσοκομείο Μυτιλήνης, από τον θάνατο του 47χρονου Ερμόλαου Παπαστεφανή την Τρίτη. Ο άτυχος άνδρας πήγε τη Δευτέρα το βράδυ στα εξωτερικά ιατρεία του Νοσοκομείου, με έντονους πόνους στο στήθος και στην πλάτη.\nΟι εξετάσεις που του έγιναν σύμφωνα με τους οικείους του, έδειξαν ύπαρξη ισχαιμικού επεισοδίου. Κρίθηκε από τους γιατρούς η εισαγωγή σε θάλαμο για άμεση παρακολούθηση.\nΠράγματι τον οδήγησαν στον θάλαμό του αφού πρώτα του πρόσφεραν τις πρώτες βοήθειες και του έβαλαν ορό. Σύμφωνα πάντα με τους οικείους του, ο άτυχος άνδρας παραπονιόταν όλη τη νύχτα ότι πονούσε, αλλά δεν είχε πάει να τον δει κανένας γιατρός.\nΤο πρωί πήγε στο δωμάτιό του ένας φίλος του για να τον δει. Όπως είπε στο στενό του οικογενειακό περιβάλλον, μέχρι τις 11:00 το πρωί κι ενώ ακόμα πονούσε, δεν είχε πάει να τον δει κανένας ακόμα γιατρός.


Η πρώτη αντίδραση διοίκησης και εργαζομένων στον ΟΑΣΘ για το νομοσχέδιο Σπίρτζη\nΤο Thestival κατέγραψε τις πρώτες αντιδράσεις της διοίκησης και των εργαζομένων στον ΟΑΣΘ για το νομοσχέδιο για τις αστικές συγκοινωνίες της Θεσσαλονίκης το οποίο κατατέθηκε χτες στη Βουλή και παρουσιάστηκε σήμερα στη Θεσσαλονίκη από τον υπουργό Υποδομών και Μεταφορών, Χρήστος Σπίρτζη.\nΗ διοίκηση του Οργανισμού και ο πρόεδρος του Συνδικάτου δεν θέλησαν να υπεισέλθουν σε λεπτομέρειες και τόνισαν ότι θα μελετήσουν το κείμενο και θα τοποθετηθούν επίσημα.\n«Πρώτα θα εξετάσουν το κείμενο οι νομικοί μας και ύστερα θα διατυπώσω την απόψη μου. Ήταν η πρώτη φορά που έλαβα γνώση του τί περιλαμβάνει το νομοσχέδιο. Εγώ περίμενα να με καλέσει ο κ. υπουργός για να συζητήσουμε για την πρόταση που του κατέθεσα εγώ και περιλάμβανε μειώσεις μισθών και εξορθολογισμό των κακώς κειμένων. Αντί αυτού, έγινε και είδατε», τόνισε ο πρόεδρος του ΟΑΣΘ, Χρήστος Στεφανίδης μιλώντας στο thestival.gr. Πρόσθεσε δε: «Δεν μπορώ να εκφράσω ακόμα επισήμως τη θέση μου επί του κειμένου, ωστόσο μπορώ να πω ότι οι αστικές συγκοινωνίες των Αθηνών έχουν περάσει στο ΤΑΙΠΕΔ. Τώρα ερχόμαστε να κρατικοποιήσουμε και τον ΟΑΣΘ;».\n«Έχω δηλώσει από την πρώτη στιγμή ότι είμαστε εδώ για να συζητήσουμε. Δεν μας φοβίζει τίποτα, ούτε ο δημόσιος φορές ούτε τίποτα», δήλωσε στο thestival.gr, ο κ. Τσερμενίδης.


Published: Thursday, 11 April 2019 19:08\nΤα πάντα γύρω απ’τους καβαλιώτες Dead Ends καταχωρούνται κάτω απ’το λήμμα "ψυχεδέλεια". Το μαρτυρούν τα εξώφυλλα των δίσκων τους, η αισθητική τους, τα πόστερ των συναυλιών τους και πάνω απ’όλα η μουσική και οι στίχοι τους. Βαθύς ήχος στο όργανο, κιθάρες πότε φαζαριστές και πότε καμπανιστές στην παράδοση των Byrds, διπλά φωνητικά, στίχοι γεμάτοι από εσωτερικότητα που δανείζονται στοιχεία απ’τη φιλοσοφία, τη μυθολογία αλλά και τις ανθρώπινες σχέσεις. Ένας ήχος που δε φαίνεται να έχει και πολύ πέραση στην εποχή μας αλλά που όταν εκπροσωπείται από τέτοια γκρουπ αξίζει να προσεχθεί. Βέβαια οι Dead Ends είναι παλιοί γνώριμοι του Merlin's Music Box. Στις αρχές του 2018 είχαν παρουσιάσει το πρώτο τους άλμπουμ στο ΙΛΙΟΝ plus μαζί με τους Omega Ray σε μια βραδιά που το Merlin's Music Box ήταν συνδιοργανωτής, ενώ τώρα στην περιοδεία της παρουσίασης του δευτέρου LP τους τους είδαμε στον Τρυποκάρυδο στη Λαμία.\nΜικρό flashback για μερικά ιστορικά στοιχεία. Η πρώτη μορφή της μπάντας που δημιουργείται το 2015 με τον Δημήτρη Αποστολίδη στα ντραμς και τη φωνή, τον Γιώργο Σεχλίδη στα πλήκτρα και τον Πασχάλη Καλογερούδη στην κιθάρα εξαντλείται μέσα σε ένα χρόνο αφήνοντας πίσω της κάποια live και ένα demo. Η αποχώρηση του κιθαρίστα θα μπορούσε να σημάνει το τέλος αλλά τελικά ήταν μια καινούργια αρχή. Η έλευση του Σείριου Σαββαΐδη το καλοκαίρι του 2016 είναι το πρώτο κομβικό σημείο για την πορεία της μπάντας. Μέχρι εκείνη τη στιγμή ο Σαββαΐδης έχει ήδη καταγράψει μια σημαντικότατη πορεία τόσο με τους Μωβάστρο όσο και με μια σόλο δισκογραφία απ’την οποία Το Αξιακό Σύστημα των Άστρων (2013) και η Πλανωδία (2015) αποτελούν εκπληκτικά δείγματα μιας ελληνικότατης μουσικής που παντρεύει με θαυμαστό τρόπο την παράδοση με τον ηλεκτρικό ήχο. Η καινούργια μορφή βρίσκει τα πατήματά της και μέσα σ’ένα χρόνο έχει αποκτήσει μια δεμένη μορφή που τους φέρνει να παίξουν support ακόμα και στους Black Angels το Σεπτέμβριο του ’17 και πριν καλά-καλά βγάλουν δίσκο.\nΤο πρώτο τους άλμπουμ Deeper The Dark, The Brighter We Shine εμφανίζεται στα τέλη της χρονιάς στην σημαντικότατη Sound Effect Records του Γιάννη Ανδριόπουλου. Πρόκειται για ένα πολύ ωραίο δείγμα στα πρότυπα της νεοψυχεδέλειας των 80ς με κυρίαρχο ήχο στο όργανο που πότε θυμίζουν Doors και πότε Moffs. Τα φωνητικά κυρίως μας φέρνουν στο μυαλό τους πρώιμους Echo & the Bunnymen αλλά σε κάποια σημεία, όπως στο παραμυθένιο Narri-E Narri-O, εμφανίζουν κάποιες ενδιαφέρουσες πολυφωνίες, βασικό χαρακτηριστικό της μουσικής του Σαββαΐδη, που κυρίως θα αναπτυχθούν στο καινούργιο LP. Ωστόσο στο Black Kiss φλερτάρουν έντονα με το αναβιωτικό γκαράζ για μια και μοναδική φορά στο άλμπουμ. Όσο για την δεύτερη βινυλιακή πλευρά είναι σχεδόν αριστουργηματική με 4 τραγούδια το ένα καλύτερο από το άλλο. Στο Ludomania βρίσκουν την καλύτερη συνθετική στιγμή τους ενώ στα Bardo και Peter 2:18 που κλείνουν είναι σαν να δίνουν τη σκυτάλη για το ηχητικό στίγμα του δεύτερου άλμπουμ.\nΣε όλη τη διάρκεια του 2018 η μπάντα δούλεψε ακόμα περισσότερο και έτσι το δεύτερο άλμπουμ τους, Distant Shores, που μόλις κυκλοφόρησε επίσης από την Sound Effect, τους βρίσκει συνθετικά ανώτερους. Διαπιστώνω μια ελαφρά μετατόπιση στον ήχο τους από την αναβιωτική νεοψυχεδέλεια των 80ς σε πιο κλασσικές φόρμες του είδους απ’τα 60ς αλλά και δείγματα του υγιούς progressive των 70ς. Εδώ πια οι επιδράσεις του Σαββαΐδη τόσο στα φωνητικά όσο και σε κάποια φολκ μπολιάσματα είναι πιο έντονες δίνοντας ένα πιο ενδιαφέρον ηχητικό αποτέλεσμα. Το To Those Who Left είναι μάλλον η καλύτερη στιγμή του LP με τα Peacock's 100 Eyes και Reincarnation που κλείνουν να είναι σχεδόν ισάξια και πιο ψυχεδελικά παρά ποτέ. Με τη ρότα που έχουν πάρει, περιμένω το επόμενο άλμπουμ τους να είναι ακόμα καλύτερο αρκεί να βρίσκονται σε καλή εποχή από πλευράς έμπνευσης και συνθετικής δημιουργίας. Και αυτό το λέω γιατί πια από τεχνικής άποψης είναι ήδη στην καλύτερη φάση τους.\nΑυτή τη στιγμή που μιλάμε οι Dead Ends μόλις ολοκλήρωσαν μια περιοδεία σε Αθήνα, Στερεά Ελλάδα και Θεσσαλία για την παρουσίαση του καινούργιου LP και είχαμε την ευκαιρία να μας πουν και μόνοι τους δυο λόγια για τα οποία τους ευχαριστούμε κι τους ευχόμαστε καλή συνέχεια.\nΠότε ήρθε ο Σείριος στο γκρουπ και κατά πόσο συνέβαλε στη διαμόρφωση του ήχου σας; Υπάρχουν ηχογραφήσεις με τον Πασχάλη; Κάποια demo πχ; Εκτός απ’το Σείριο που λίγο-πολύ τα ξέρουμε οι άλλοι δυο είχατε παίξει πιο πριν κάπου αλλού;\nΟ Σείριος ήρθε το καλοκαίρι του ’16, μια περίοδο που ψάχναμε έναν κιθαρίστα να συμπληρώσει το τρίο αλλά βρήκαμε περισσότερα απ’ αυτό, με την έννοια ότι με την δημιουργικότητα και την φωνή του έδωσε μια έξτρα διάσταση στην μπάντα. Από τον πρώτο χρόνο που παίζαμε σαν γκρουπ υπάρχει ένα demo με τέσσερα κομμάτια, εκ των οποίων τα δύο υπάρχουν στον πρώτο δίσκο έχοντας πάρει άλλη μορφή. Τώρα όσον αφορά τα δύο τρίτα μας, δεν είχαμε παρουσία στην δισκογραφία, παίζαμε κυρίως σε τοπικές μπάντες.\nΠείτε μας δυο λόγια για την περιοδεία που κάνατε.\nΠήγε πολύ καλά, κάθε φορά που φεύγουμε για να παίξουμε είμαστε χαρούμενοι, και αυτή τη φορά όπως και τις υπόλοιπες παίξαμε μπροστά σε ανθρώπους που δείχνουν ότι μας εκτιμούν γι’ αυτό που κάνουμε. Από κει και πέρα η αίσθηση "ελευθερίας" που δίνει ένα τουρ, μέσα σε όλο τον φόρτο που έχει, είναι κάτι ανεκτίμητο.\nΤί γίνεται με την ηχογράφηση, την παραγωγή, το μιξάρισμα, το mastering; Όλα δικά σας;\nΓενικά, προσπαθούμε να το κάνουμε - και λόγω συνθηκών - μόνοι μας, σε συνεργασία με φίλους. Η παραγωγή του πρώτου δίσκου έγινε από εμάςσε συνεργασία με τον Δημήτρη Κοντονίκα και αυτή του δεύτερου με τον Στράτο Πατλαμάζογλου, οι οποίοι ανέλαβαν και την μίξη και συνολικά όλο το engineering.\nΣτη σημερινή εποχή είναι πιο εύκολο από κάθε άλλη φορά να βγάλει το υλικό του κάποιος μόνος του. Οπότε σε τι τον βοηθάει να είναι σε κάποιο label; Πείτε μας δυο λόγια για την Sound Effect.\nΤο να πιστεύεις εσύ ότι η δουλειά σου είναι κάτι που αξίζει δεν είναι αρκετό για να την επικοινωνήσεις παραέξω. Το να έχεις κάποιους ανθρώπους που πιστεύουν σε σένα και μπορούν να βοηθήσουν τη δουλειά σου με τρόπους που εσύ δεν μπορείς είναι απαραίτητο, αλλά πέραν αυτού, συγκεκριμένα η Sound Effect αποτελείται από ανθρώπους με μεράκι άλλης εποχής, με τους οποίους ταιριάξαμε σε θέματα νοοτροπίας και δείχνουν την στήριξή τους βοηθώντας και έξω από τα πλαίσια μιας τυπικής σχέσης. Πολύ σημαντικό για μας είναι το να βλέπουμε να μπαίνει, από μια κερδοσκοπική εταιρία όπως είναι μια δισκογραφική, η τέχνη (της μουσικής, του artwork) αυτή καθεαυτή πάνω από το κέρδος.\nΓια έναν καλλιτέχνη που διαθέτει το υλικό του στο bandcamp ποιο είναι το καλύτερο format γι’ αυτόν, δηλαδή πως τον ενισχύουμε οικονομικά περισσότερο; Βινύλιο, CD ή downloading επί πληρωμή;\nΤο οικονομικό δεν είναι ευθύς εξαρχής ο λόγος που κάνεις μουσική γιατί δίνεις λεφτά ξέροντας ότι δεν περιμένεις κάτι πίσω. Οπότε η πληρωμή που παίρνεις είναι η αποδοχή του πράγματος από τους άλλους, οποιαδήποτε οικονομική ενίσχυση σε βοηθάει απλά να συνεχίσεις να το κάνεις.\nΠως βλέπετε όλη αυτή την λεγόμενη επιστροφή του βινυλίου; Είναι αληθινή ή ένα τέχνασμα; Πιστεύετε πως ανανεώνει το ενδιαφέρον του μουσικόφιλου κοινού;\nΥπάρχουν κάποιοι που το χαίρονται, όπως κάποιοι χαίρονται με την επιστροφή των 80’s που έρχεται στη μουσική και τη μόδα (προφητεία Δημήτρη), από κει και πέρα όμως είναι κάτι χειροπιαστό, φαίνεται πιο αληθινό από άλλα format που μπορείς να ακούσεις μουσική, δεν μπορείς να "πηδήξεις" ένα track και επίσης κάθε βινύλιο αποτελεί και ένα έργο τέχνης από μόνο του.\nΨυχεδέλεια και αδιέξοδο δεν είναι δυο έννοιες αντιφατικές;\nΕίναι δυο λέξεις που περιγράφουν καταστάσεις. Κι όπως όλες οι καταστάσεις συνυπάρχουν στη ζωή του ανθρώπου, έτσι κι αυτές. Τώρα, αναγκαστικά χρησιμοποιούνται πάντα κάποιοι όροι για να περιγράψεις αυτό που κάνει κάποιος, όχι μόνο στη μουσική αλλά και γενικότερα, κάτι το οποίο βοηθάει κυρίως αυτόν που περιγράφει να κατατάξει αυτό που βλέπει ώστε να το κατανοήσει και να νιώσει άνετα (π.χ. αυτοί παίζουν stoner, αυτός είναι ροκάς και πάει λέγοντας) αλλά η ζωή δε λειτουργεί με αυτό το σκεπτικό. Εάν είσαι σε οποιαδήποτε δύσκολη κατάσταση π.χ. χωρίζεις, δεν έχεις λεφτά, ή και πιο σοβαρά πράγματα όπως η απώλεια, παύεις να είσαι, ξερωγώ, "ψυχεδελάς"? Είμαστε (οι άνθρωποι) όλα ταυτόχρονα, απλά πάμε κι εμείς με εποχές και φάσεις και ψάχνουμε ισορροπία.\nΠαγώνι με τρία κεφάλια στο εξώφυλλο του πρώτου άλμπουμ, παγώνι με 100 μάτια στο δεύτερο! Τι ακριβώς συμβαίνει εδώ;\nΑυτά πρέπει να τα κρατάμε μυστικά για να τα αποκαλύψουν αργότερα άλλοι (αστειάκι). Λοιπόν, το παγώνι του πρώτου δίσκου έχει χρησιμοποιηθεί από πολλούς πολιτισμούς ως σύμβολο της μουσικής, της ποίησης, της σοφίας, της ακεραιότητας, ένα γενικό πλαίσιο αφύπνισης του πνεύματος και έχει τρία κεφάλια επειδή είμαστε τρείς. Τώρα, όσον αφορά το παγώνι του δεύτερου δίσκου, σύμφωνα με το μύθο η Ήρα πήρε τα εκατό μάτια του Άργου όταν τον σκότωσε ο Ερμής και τα έβαλε πάνω στο παγώνι. Ο Άργος ήταν ένα τέρας-φύλακας της Ιούς, την οποία παρακολουθούσε μέρα-νύχτα ως μέρος της τιμωρίας της από την Ήρα. Στον Χριστιανισμό έχει χρησιμοποιηθεί το παγώνι ως αναφορά "στην εκκλησία που τα βλέπει όλα". Οπότε σίγουρα έχει πλέον μια πιο αρνητική χροιά σε σχέση με τον πρώτο δίσκο - πέραν του αισθητικού - όπου συμβολίζει τα «μάτια» που νιώθουμε πάνω μας, ως Ιώ, στο σύνολο της ύπαρξης μας σαν άνθρωποι. Από την εξουσία που ασκείται πάνω μας, μέχρι το πώς σκεφτόμαστε και δρούμε ως απόρροια της μόνιμης "ματιάς" των άλλων ανθρώπων - οι οποίοι έτσι παίζουν και λίγο το ρόλο του Άργου - μέχρι το ότι, ως Ιώ, δεν μπορούμε να αλλάξουμε κάποιες καταστάσεις που μας ορίζουν και τις βιώνουμε ως αναπόφευκτες μέχρι να έρθει ένας εξωγενής παράγοντας όπως ο Ερμής να μας λυτρώσει.\nΓια ποιούς μιλάει το To Those Who Left;\nΑναφέρεται σε μια εποχή που όλα γίνονταν πιο μαζικά μέσα από την αγάπη και τη μουσική και μιλάει για πρόσωπα τα οποία προσπάθησαν να φέρουν αλλαγή σε πράγματα που προσπαθούμε αιώνια σαν κοινωνία να αλλάξουμε.\nΠρόσφατα ανεβάσατε στο bandcamp και ένα πολύ ενδιαφέρον mini LP όπου δουλεύετε στο στούντιο μαζί κάποια παλιότερα κομμάτια του Σείριου. Ποια είναι τα συμπεράσματά σας απ’ αυτή τη δοκιμή; Η επόμενη δουλειά σας θα έχει κάτι περισσότερο από Σαββαΐδη, η επόμενη δουλειά του Σείριου θα έχει κάτι περισσότερο από Dead Ends, και τα δυο μαζί ή τίποτα απ’ τα δυο;\nΈχουμε ένα σχήμα όπου ο ένας έχει επηρεάσει τον άλλον σε μεγάλο βαθμό στο πως συν-δημιουργούμε μέσα στην μπάντα και προσπαθούμε την ώρα που παίζουμε να κάνουμε όσο το δυνατόν περισσότερα πράγματα που δένουν μεταξύ τους. Από κει και πέρα όμως, ο Σείριος "κουβαλάει" μια δισκογραφία με ιδιαίτερο στυλ, την οποία παρουσιάζει σταθερά με διάφορους τρόπους, και μέσα σε αυτή τη συνεύρεσή μας, οι άλλοι δυο τον βοηθάμε να το αποδώσει live, από τη στιγμή που έχουμε πλέον μουσική και συνολική χημεία. Μέσα σε ένα οποιοδήποτε ταίριασμα ανθρώπων ο ένας παίρνει πράγματα από τον άλλο, αλλά τα δυο αυτά σχήματα είναι δυο διαφορετικά πράγματα, με διαφορετικούς ρόλους. Το σίγουρο είναι ότι η επόμενη δουλειά του Σείριου θα έχει την ίδια ακριβώς ποσότητα Σείριου, και η επόμενη δουλειά των Dead Ends θα έχει περισσότερο τον έναν μέσα από την οπτική γωνία του άλλου.\nΓιώργο και Σείριε πως ανέχεστε να τραγουδάει ο ντράμερ;\nΓιώργος: Η ερώτηση είναι «Πως ανέχεστε τον τραγουδιστή να παίζει τύμπανα».\nΘα βρείτε κανονικό μπασίστα ή κάνετε οικονομία;\nΤην κουρτίνα 3. Βασικά έχουμε καταλήξει στον αριθμό τρία στην ερώτηση «πόσοι είστε», και θα ήταν δύσκολο να μπει κάποιος έξτρα στην συνεννόηση της μπάντας. Από τη στιγμή που κρίνουμε ότι το keybass εξυπηρετεί με διαφορετικό αλλά όχι χειρότερο τρόπο το σύνολο δεν υπάρχει λόγος να αλλάξουμε κάτι. Συν αυτό με τα λεφτά.\nΌταν βγαίνετε για φαΐ ποιος πληρώνει;\nΑν ο David Lynch ήθελε να κάνει μια κινηματογραφική μεταφορά στο «Σύμπλεγμα της Αράχνης» θα γράφατε το σάουντρακ;\nΣίγουρα, γιατί είναι μια μεγάλη ευκαιρία να του φτιάξουμε ένα soundtrack που δεν καταλαβαίνει, παίρνοντας πίσω το αίμα πολλών.\nΤι ακολουθεί στη συνέχεια; Κάποια επίσκεψη στο εξωτερικό;\nΑκολουθούν κάποια live στην Βόρεια Ελλάδα μες στην Άνοιξη, κάποια φεστιβάλ του καλοκαιριού που θα ανακοινωθούν και παίξιμο για να προκύψει οτιδήποτε δημιουργικά. Το εξωτερικό είναι μια επιθυμία μας, και πιστεύουμε είναι - σχετικά - κοντά.\nΑν κάποιος ήθελε να ακούσει μόνο τρία ψυχεδελικά άλμπουμ των 60ς ποια θα προτείνατε;\nPink Floyd - The Piper At The Gates of Dawn (ως το 1ο των Floyd)\nΣυναντήστε τους Dead Ends:\nΞαναδείτε το live τους πέρσι στο στο ΙΛΙΟΝ plus